

Stručno povjerenstvo za provedbu postupka javne nabave

U Čavlima, kolovoz 2021. godine

KLASA:404-01/21-01/41

UR.BROJ:2170/03-21-01-2

**DOKUMENTACIJA O NABAVI**

**OTVORENI POSTUPAK MALE VRIJEDNOSTI**

**ZA NABAVU OPREME ZA KAŠTEL GROBNIK**

**Grupa A.RAČUNALNA OPREMA- OPREMA ZA MULTIMEDIJALNI VODIČ**

**GRUPA B. OPREMA ZA PROSTORE**

**Evidencijski broj nabave iz Plana nabave :30/21**

**SADRŽAJ**

[**1. OPĆI PODACI** 4](#_Toc531776715)

[**1.1.PODACI O NARUČITELJU** 4](#_Toc531776716)

[**1.2. OSOBA ZADUŽENA ZA KONTAKT** 4](#_Toc531776717)

[**1.3.EVIDENCIJSKI BROJ NABAVE** 4](#_Toc531776718)

[**1.4.POPIS GOSPODARSKIH SUBJEKATA S KOJIMA JE NARUČITELJ U SUKOBU INTERESA** 4](#_Toc531776719)

[**1.5.VRSTA POSTUPKA JAVNE NABAVE** 4](#_Toc531776720)

[**1.6.VRSTA UGOVORA O JAVNOJ NABAVI** 4](#_Toc531776721)

[**1.7.PROCIJENJENA VRIJEDNOST NABAVE** 5](#_Toc531776722)

[**1.8. NAVOD USPOSTAVLJA LI SE DINAMIČKI SUSTAV NABAVE** 5](#_Toc531776723)

[**1.9.NAVOD PROVODI LI SE ELEKTRONIČKA DRAŽBA** 5](#_Toc531776724)

[**1.10.ELEKTRONIČKA DOSTAVA PONUDA** 5](#_Toc531776725)

[**1.11. INTERNETSKA STRANICA NA KOJOJ JE OBJAVLJENO IZVJEŠĆE O PROVEDENOM SAVJETOVANJU SA ZAINTERESIRANIM GOSPODRASKIM SUBJEKTIMA** 5](#_Toc531776726)

[**2.PODACI O PREDMETU NABAVE** 5](#_Toc531776727)

[**2.1. OPIS PREDMETA NABAVE** 5](#_Toc531776728)

[**2.2.OPIS I OZNAKA GRUPA PREDMETA NABAVE** 6](#_Toc531776729)

[**2.3.KOLIČINA PREDMETA NABAVE** 6](#_Toc531776730)

[**2.4. TEHNIČKE SPECIFIKACIJE PREDMETA NABAVE** 6](#_Toc531776731)

[**2.5.TROŠKOVNIK** 6](#_Toc531776732)

[**2.6. KRITERIJI ZA OCJENU JEDNAKOVRIJEDNOSTI PREDMETA NABAVE (AKO SE UPUĆUJE NA MARKU,IZVOR,PATENT)** 7](#_Toc531776733)

[**2.7. MJESTO IZVOĐENJARADOVA** 7](#_Toc531776734)

[**2.8. ROK IZVRŠENJA UGOVORA** 7](#_Toc531776735)

[**3. OSNOVE ZA ISKLJUČENJE GOSPODARSKOG SUBJEKTA** 7](#_Toc531776736)

[**3.1. OBVEZNE OSNOVE ZA ISKLJUČENJE GOSPODARSKOG SUBJEKTA** 7](#_Toc531776737)

[**3.2. DOKUMENTI KOJIMA SE DOKAZUJE DA NE POSTOJE OSNOVE ZA ISKLJUČENJE** 10](#_Toc531776738)

[**3.3. ODREDBE O SAMOKORIGIRANJU** 11](#_Toc531776739)

[**4.KRITERIJI ZA ODABIR GOSPODARSKOG SUBJEKTA (UVJETI SPOSOBNOSTI)** 11](#_Toc531776740)

[**4.1. UVJETI SPOSOBNOST ZA OBAVLJANJE PROFESIONALNE DJELATNOSTI** 11](#_Toc531776741)

[**4.2. EKONOMSKA I FINANCIJSKA SPOSOBNOST**](#_Toc531776742) 11

[**4.3. UVJETI TEHNIČKE I STRUČNE SPOSOBNOSTI I NJIHOVA MINIMALNA RAZINA** 12](#_Toc531776743)

[**4.4. OSLANJANJE NA SPOSOBNOST DRUGIH SUBJEKATA** 13](#_Toc531776744)

[**4.5. UVJETI SPOSOBNOSTI ZAJEDNICE GOSPODARSKIH SUBJEKATA** 15](#_Toc531776745)

[**5.ELEKTRONIČKA EUROPSKA JEDINSTVENA DOKUMENTACIJA O NABAVI (e-ESPD)** 15](#_Toc531776746)

[**6. PODACI O PONUDI** 17](#_Toc531776747)

[**6.1.SADRŽAJ I NAČIN IZRADE PONUDE** 17](#_Toc531776748)

[**6.2.NAČIN DOSTAVE PONUDE** 18](#_Toc531776749)

[**6.3. VARIJANTE PONUDE** 19](#_Toc531776750)

[**6.4.NAČIN ODREĐIVANJA CIJENE PONUDE** 19](#_Toc531776751)

[**6.5. VALUTA PONUDE** 19](#_Toc531776752)

[**6.6. KRITERIJ ZA ODABIR PONUDE TE RELATIVNI PONDER KRITERIJA** 20](#_Toc531776753)

[**6.7.JEZIK I PISMO NA KOJEM SE IZRAĐUJE PONUDA ILI NJEZIN DIO** 22](#_Toc531776754)

[**6.8. ROK VALJANOSTI PONUDE** 22](#_Toc531776755)

[**6.9. NAVOD O POTPISIVANJU PONUDE DOSTAVLJENE ELEKTRONIČKIM SREDSTVIMAKOMUNIKACIJE** 22](#_Toc531776756)

[**7. OSTALE ODREDBE** 22](#_Toc531776757)

[**7.1. PODACI O TERMINU OBILASKA LOKACIJE** 22](#_Toc531776758)

[**7.2. ODREDBE KOJE SE ODNOSE ZA ZAJEDNICU GOSPODARSKIH SUBJEKATA (PONUDITELJA)** 22](#_Toc531776759)

[**7.3. ODREDBE KOJE SE ODNOSE NA PODUGOVARATELJE** 23](#_Toc531776760)

[**7.4. VRSTA, SREDSTVO I UVJETI JAMSTAVA** 24](#_Toc531776761)

[**7.5. DATUM, VRIJEME I MJESTO JAVNOG OTVARANJA PONUDA** 26](#_Toc531776762)

[**7.6. POSEBNI UVJETI ZA IZVRŠENJE UGOVORA** 26](#_Toc531776763)

[**7.7. ROK ZA DONOŠENJE ODLUKE O ODABIRU** 27](#_Toc531776764)

[**7.8. ROK, NAČIN I UVJETI PLAĆANJA** 27](#_Toc531776765)

[**7.9..ROK ZA IZJAVLJIVANJE ŽALBE NA DOKUMENTACIJU O NABAVI TE NAZIV I ADRESA ŽALBENOG TIJELA** 27](#_Toc531776767)

[8. OSTALI PODACI I INFORMACIJE 28](#_Toc531776768)

[**8.1.DODATNE INFORMACIJE, OBJAŠNJENJA ILI IZMJENE U VEZI S DOKUMENTACIJOM O NABAVI** 28](#_Toc531776769)

[**8.2.SKLAPANJE I DOPUŠTENE IZMJENE UGOVORA O JAVNOJ NABAVI** 28](#_Toc531776770)

**POPIS PRILOGA:**

**Prilog 1. – Popis za Stručno iskustvo 1. – kriterij ENP**

**Prilog 2. – Izjava o jamstvenom roku za otklanjanje bitnih nedostataka građevine – kriterij ENP**

**Prilog 3. – Prijedlog ugovora o javnoj nabavi**

**Zasebna dokumentacija:**

* Troškovnik

-Izvedbeni projekt

Sukladno članku 3. točki 3. i članku 200. Zakona o javnoj nabavi ("Narodne novine", broj 120/16, dalje u tekstu: ZJN 2016) te Pravilniku o dokumentaciji o nabavi te ponudi u postupcima javne nabave („Narodne novine“ broj 65/2017 i 75/2020 ) izrađena je Dokumentacija o nabavi koja čini podlogu za izradu ponude u ovom postupku javne nabave.

## **GRUPA A. RAČUNALNA OPREMA- OPREMA ZA MULTIMEDIJALNI VODIČ**

## **OPĆI PODACI-**

##

## **1.1.PODACI O NARUČITELJU: OPĆINA ČAVLE**

Sjedište: Čavja 31, 51219 Čavle

Tel: +385 51 20 83 00

Fax: +385 51 20 83 11

OIB: 27613220645

IBAN: HR1424920081500053664

Adresa e-pošte:opcina@cavle.hr

URL: <http://www.cavle.hr/>

## **1.2. OSOBA ZADUŽENA ZA KONTAKT**

Odineja Mavrinac -Filipović

E-pošta: odineja@cavle.hr

Komunikacija i svaka druga razmjena informacija/podataka između Naručitelja i gospodarskih subjekata može se obavljati **isključivo na hrvatskom jeziku putem sustava Elektroničkog oglasnika javne nabave Republike Hrvatske (dalje: EOJN RH).**

Detaljne upute o načinu komunikacije između gospodarskih subjekata i Naručitelja u roku za dostavu ponuda putem sustava EOJN RH-a dostupne su na stranicama Oglasnika, na adresi: <https://eojn.nn.hr/Oglasnik/>.

Iznimno u skladu s člankom 63. ZJN-a, Naručitelj i gospodarski subjekti mogu komunicirati usmenim putem ako se ta komunikacija ne odnosi na ključne elemente postupka javne nabave, pod uvjetom da je njezin sadržaj u zadovoljavajućoj mjeri dokumentiran.

## **1.3.EVIDENCIJSKI BROJ NABAVE** **: Plan nabave Općine Čavle 30/21**

## **1.4.POPIS GOSPODARSKIH SUBJEKATA S KOJIMA JE NARUČITELJ U SUKOBU INTERESA**

Sukladno članku 80. stavak 2. točka 1. ZJN-a Naručitelj objavljuje da nema subjekata s kojima je Naručitelj u sukobu interesa.

## **1.5.VRSTA POSTUPKA JAVNE NABAVE**

Naručitelj provodi otvoreni postupak javne nabave male vrijednosti.

U otvorenom postupku javne nabave svaki zainteresirani gospodarski subjekt može dostaviti ponudu u roku za dostavu ponuda.

Naručitelj će u ovom postupku javne nabave primijeniti pravila za provedbu postupka javne nabave male vrijednosti te će ovaj postupak javne nabave objaviti u EOJN RH.

## **1.6.VRSTA UGOVORA O JAVNOJ NABAVI**

Sklapaju se ugovori o javnoj nabavi robe.

Ugovor u pisanom obliku mora se sklopiti u roku od 30 dana od dana izvršnosti Odluke o odabiru.

Ugovorne strane izvršavat će ugovor o javnoj nabavi radova u skladu s uvjetima određenima u dokumentaciji o nabavi i odabranom ponudom.

Naručitelji će nakon što Odluka o odabiru ekonomski najpovoljnije rangirane ponude postane izvršna, s odabranim ponuditeljem sklopiti Ugovor o javnoj nabavi robe.

## **1.7.PROCIJENJENA VRIJEDNOST NABAVE**

Ukupna procijenjena vrijednost nabave u ovom postupku javne nabave za grupu A. iznosi ukupno : **1.179.800,00**  kuna bez poreza na dodanu vrijednost (PDV).

Izračun procijenjene vrijednosti nabave temelji se na ukupnom iznosu, bez poreza na dodanu vrijednost (PDV-a) te uključuje iznos za GRUPU A .

Naručitelj pridržava pravo da sukladno članku 298. stavak 1. točka 9. ZJN poništi postupak javne nabave ako cijena najbolje rangirane valjane ponude premaši iznos procijenjene vrijednosti nabave, osim ako javni naručitelj ima ili će imati osigurana sredstva.

## **1.8. NAVOD USPOSTAVLJA LI SE DINAMIČKI SUSTAV NABAVE**

Ne uspostavlja se dinamički sustav nabave.

## **1.9.NAVOD PROVODI LI SE ELEKTRONIČKA DRAŽBA**

Sklapanju ugovora o javnoj nabavi robe neće prethoditi elektronička dražba.

## **1.10.ELEKTRONIČKA DOSTAVA PONUDA**

Elektronička dostava ponuda obvezna je sukladno članku 280. ZJN.

## **1.11.INTERNETSKA STRANICA NA KOJOJ JE OBJAVLJENO IZVJEŠĆE O PROVEDENOM SAVJETOVANJU SA ZAINTERESIRANIM GOSPODARSKIM SUBJEKTIMA**

Temeljem članka 198. stavka 3. ZJN i članka 9. Pravilnika o planu nabave, registru ugovora, prethodnom savjetovanju i analizi tržišta u javnoj nabavi („Narodne novine“, broj 101/17 i 144/20) Naručitelj je opis predmeta nabave, tehničke specifikacije, kriterije za kvalitativni odabir gospodarskog subjekta, kriterije za odabir ponude, posebne uvjete za izvršenje ugovora i prijedlog ugovora, dana 13. srpnja 2021. godine stavio na prethodno savjetovanje sa zainteresiranim gospodarskim subjektima u trajanju do 21.srpnja 2021. godine, javnom objavom na svojim internetskim stranicama <http://www.cavle.hr/> i Elektroničkog oglasnika javne nabave Republike Hrvatske (dalje u tekstu: EOJN RH). Tijekom savjetovanja zaprimljeni su prijedlozi i primjedbe.

Izvješće o provedenom prethodnom savjetovanju, odnosno o prihvaćenim i neprihvaćenim primjedbama i prijedlozima, objavljeno je 30.srpnja 2021. godine na internetskim stranicama EOJN RH, link: https://eojn.nn.hr/Oglasnik/.

Tijekom provedenog prethodnog savjetovanja nije bilo upita gospodarskih subjekata, te je naručitelj dana 30. srpnja 2021. godine objavio Izvješće o provedenom prethodnom savjetovanju, na internetskim stranicama EOJN RH.

## **2.PODACI O PREDMETU NABAVE**

##

## **2.1. OPIS PREDMETA NABAVE-**

## **GRUPA A – RAČUNALNA OPREMA**

„KAŠTEL GROBNIK - Koncept multimedijalnog vodiča“.

**Projektna dokumentacija obuhvaća** izvedbeni projekt multimedijalnog vodiča kaštela Grobnik:

Sadržaj u projektu razvijan je na osnovama prethodno izrađenog i usvojenog dokumenta „KAŠTEL GROBNIK - Koncept multimedijalnog vodiča“.

Sadržaj izvedbenog projekta podijeljen je u tri glavne cjeline:

1 - multimedijalni vodič

2 - 3D mapping projekcija

3 - interaktivni info-kioska

Uz projekt priloženi su i prilozi:

1 – Teme multimedijalnog vodiča

2 - Troškovnik

U djelu multimedijalnog vodiča predstavljene su sve teme multimedijalnog vodiča s opisanim točkama sa proširenom stvarnošću. Osim samog sadržaja tema multimedijalnog vodiča definirana su sva mjesta gdje će se postaviti brojevi svake teme te pokretači AR sadržaja. Uz sadržaj tema i njihov opis napravljen je i scenarij AR sadržaja te opis kako dizajnirati grafičke pokretače za AR scene.

U dijelu 3D mapping projekcije dat je scenarij video animacije koji se prikazuje na bačvastom svodu sokolarske dvorane.

Za info-kiosk opisana je funkcionalnost i sadržaj instalirane aplikacije.

**Tehnička dokumentacija s nacrtima zainteresiranim gospodarskim subjektima je dostupna putem EOJN -**

**Oznaka i naziv iz Jedinstvenog rječnika javne nabave :**

**30230000-0 Računalna oprema**

## **2.2.OPIS I OZNAKA GRUPA PRED****METANABAVE-GRUPA A.**

##

## **2.3.KOLIČINA PREDMETA NABAVE**

Količina predmeta nabave određena je troškovnicima, opisom predmeta nabave i projektno-tehničkom dokumentacijom. Sukladno članku 4. Pravilnika o dokumentaciji o nabavi te ponudi u postupcima javne nabave („Narodne novine“, broj 65/17 i 144/20), naručitelj određuje predviđenu, odnosno okvirnu količinu predmeta nabave.

## **2.4. TEHNIČKE SPECIFIKACIJE PREDMETA NABAVE**

Tehničke specifikacije određene su opisom predmeta nabave, troškovnicima i projektno-tehničkom dokumentacijom.

## **2.5.TROŠKOVNIK**

Troškovnik u nestandardiziranom obliku u .xls formatu čini sastavni dio ove Dokumentacije o nabavi.

Troškovnik mora biti popunjen na izvornom predlošku bez mijenjanja, ispravljanja i prepisivanja izvornog teksta.

Pod izvornim predloškom/troškovnikom podrazumijeva se troškovnik koji uključuje i sve izmjene i dopune koje su, ukoliko ih je bilo, objavljene u EOJN RH.

Ponuditelj mora ponuditi cijenu odnosno ispuniti svaku stavku troškovnika.

Jedinična cijena stavke i ukupna cijena stavke bez i sa PDV-om, izražene u kunama, moraju biti zaokružene na dvije decimale.

Ako ponuditelj promijeni tekst ili količine navedene u obrascu troškovnika, smatrat će se da je takav troškovnik nepotpun i nevažeći te će ponuda biti odbijena.

Ponuditelj treba popuniti priloženi nestandardizirani troškovnik (EXCEL tablica) upisivanjem cijena i drugih traženih podataka stavki navedenih u Troškovniku, a dostavlja se elektronički putem EOJN RH u .xls formatu (EXCEL tablica).

## **2.6. KRITERIJI ZA OCJENU JEDNAKOVRIJEDNOSTI PREDMETA NABAVE (AKO SE UPUĆUJE NA MARKU, IZVOR, PATENT)**

**Ponuditelj nudi stavke troškovnika sukladno tehničkim specifikacijama i opisu navedenom u stavci troškovnika.**

Ponuđeni proizvodi moraju zadovoljiti najmanje tražene tehničke karakteristike navedene u troškovniku ili mogu imati bolje tehničke karakteristike od traženih karakteristika.

## **2.7. MJESTO DOBAVE I MONTAŽE ROBE:**

Kaštel Grobnik, Trg Zrinskih i Frankopana 1,Čavle .

##

## **2.8. ROK IZVRŠENJA UGOVORA**

**Predviđeni rok završetka ugovora je 90 dana od dana uvođenja u posao. Dan uvođenja u posao je najkasnije osam dana od obostranog potpisa Ugovora.**

Rok za izvršenje poslova utvrđenim Ugovorom iznimno se može produljiti u slučajevima:

* u kojima je radi bitno promijenjenih okolnosti, više sile ili neispunjenja obveza Naručitelja Izvršitelj bio spriječen izvršiti sve poslove, o kojim okolnostima je dužan pisanim putem zahtijevati produljenje roka završetka radova do prestanka okolnosti, a najkasnije 3 (tri) dana od nastanka okolnosti koje dovode do zakašnjenja,

O produženju roka sklapa se dodatak ugovoru o javnoj nabavi koji mora biti u pisanom obliku.

Primopredaja radova utvrđuje se primopredajnim zapisnikom.

## **3. OSNOVE ZA ISKLJUČENJE GOSPODARSKOG SUBJEKTA**

Odredbe iz poglavlja 3. OSNOVE ZA ISKLJUČENJE GOSPODARSKOG SUBJEKTA, utvrđuju se:

* **u slučaju zajednice gospodarskih subjekata (ponuditelja)**, za sve članove zajednice gospodarskih subjekata pojedinačno,
* **ukoliko se gospodarski subjekt oslanja na sposobnost drugih subjekata**, za svakog subjekta na čiju se sposobnost gospodarski subjekt oslanja pojedinačno.

Ako Naručitelj utvrdi da postoji osnova za isključenje **subjekta na čiju se sposobnost gospodarski subjekt oslonio radi dokazivanja kriterija za odabir gospodarskog subjekta** ili **subjekta kojem gospodarski subjekt namjerava dati dio ugovora o javnoj nabavi (podugovaratelj)** zatražiti će od gospodarskog **subjekta zamjenu tog subjekta u primjernom roku** od 5 (pet) dana, računajući od dana slanja zahtjeva Naručitelja kroz sustav EOJN RH.

## **3.1. OBVEZNE OSNOVE ZA ISKLJUČENJE GOSPODARSKOG SUBJEKTA**

**3.1.1. Osuđivanost za kaznena djela**

**Sukladno članku 251. ZJN-a i članku 20. stavak 10. Pravilnika o dokumentaciji o nabavi te ponudi u postupcima javne nabave Naručitelj će isključiti gospodarskog subjekta iz postupka javne nabave ako utvrdi da:**

**1. je gospodarski subjekt koji ima poslovni nastanu Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora tog gospodarskog subjekta i koja je državljanin Republike Hrvatske, pravomoćnom presudom osuđena za:**

**a) sudjelovanje u zločinačkoj organizaciji, na temelju**

- članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) Kaznenog zakona

- članka 333. (udruživanje za počinjenje kaznenih djela), iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

**b) korupciju, na temelju**

- članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona

- članka 294.a (primanje mita u gospodarskom poslovanju, članka 294.b (davanje mita u gospodarskom poslovanju, članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

**c) prijevaru, na temelju**

- članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona

- članka 224. (prijevara) i članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

**d) terorizam ili kaznena djela povezana s terorističkim aktivnostima, na temelju**

- članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona

- članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

**e) pranje novca ili financiranje terorizma, na temelju**

- članka 98. (financiranje terorizma) i članka 265. (pranje novca) Kaznenog zakona

- članka 279. (pranje novca) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.),

**f) dječji rad ili druge oblike trgovanja ljudima, na temelju**

- članka 106. (trgovanje ljudima) Kaznenog zakona

- članka 175. (trgovanje ljudima i ropstvo) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.), ili

**2. je gospodarski subjekt koji nema poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora tog gospodarskog subjekta i koja nije državljanin Republike Hrvatske pravomoćnom presudom osuđena za kaznena djela iz točke 1. podtočaka a) do f) i za odgovarajuća kaznena djela koja, prema nacionalnim propisima države poslovnog nastana gospodarskog subjekta, odnosno države čiji je osoba državljanin, obuhvaćaju razloge za isključenje iz članka 57. stavka 1. točaka (a) do (f) Direktive 2014/24/EU.**

Razdoblje isključenja gospodarskog subjekta nabave kod kojeg su ostvarene osnove za isključenje iz ove točke iz postupka javne nabave je **pet godina** od dana pravomoćnosti presude, osim ako pravomoćnom presudom nije određeno drukčije.

**Za potrebe utvrđivanja gore navedenih okolnosti, gospodarski subjekt u ponudi dostavlja ispunjeni obrazac Europske jedinstvene dokumentacije o nabavi (dalje e-ESPD) (Dio III. Osnove za isključenje, Odjeljak A: Osnove povezane s kaznenim presudama za sve gospodarske subjekte u ponudi.**

**U slučaju zajednice gospodarskih subjekata, navedene okolnosti utvrđuju se za sve članove zajednice pojedinačno te svaki član zajednice u ponudi dostavlja ispunjeni e-ESPD obrazac.**

Naručitelj može prije donošenja odluke od gospodarskog subjekta koji je podnio ekonomski najpovoljniju ponudu, zatražiti da u primjerenom roku, ne kraćem od 5 dana, dostavi dokaz da ne postoje osnove za isključenje iz podtočke 3.1.1., i to :

1. izvadak iz kaznene evidencije ili drugog odgovarajućeg registra ili, ako to nije moguće,
2. jednakovrijedni dokument nadležne sudske ili upravne vlasti u državi poslovnog nastana gospodarskog subjekta, odnosno državi čiji je osoba državljanin ili
3. ako se u državi poslovnog nastana gospodarskog subjekta, odnosno državi čiji je osoba državljanin ne izdaju dokumenti pod a. i b. ili ako ne obuhvaćaju sve okolnosti iz ove podtočke 3.1.1., oni mogu biti zamijenjeni izjavom pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.

Izjavu iz članka 265. stavka 2. u vezi s člankom 251. stavkom 1. ZJN može dati osoba po zakonu ovlaštena za zastupanje gospodarskog subjekta za gospodarski subjekt i za sve osobe koje su članovi upravnog, upravljačkog ili nadzornog tijela ili imaju ovlasti zastupanja, donošenja odluka ili nadzora gospodarskog subjekta.

Sukladno čl. 71., 262., 264. i 265. ZJN. omogućen je dohvat dokaza iz registara i evidencija RH u EOJN RH.

**3.1.2. Plaćanje dospjelih poreznih obveza i obveze za mirovinsko i zdravstveno osiguranje**

Naručitelj će, sukladno članku 252. ZJN-a, isključiti gospodarskog subjekta iz postupka javne nabave ako utvrdi da gospodarski subjekt nije ispunio obveze plaćanja dospjelih poreznih obveza i obveza za mirovinsko i zdravstveno osiguranje:

* u Republici Hrvatskoj, ako gospodarski subjekt ima poslovni nastan u Republici Hrvatskoj, ili
* u Republici Hrvatskoj ili u državi poslovnog nastana gospodarskog subjekta, ako gospodarski subjekt nema poslovni nastan u Republici Hrvatskoj.

Iznimno od navedenog, Naručitelj, sukladno članku 252. stavku 2. ZJN-a, **neće isključiti** gospodarskog subjekta iz postupka javne nabave ako mu sukladno posebnom propisu plaćanje obveza nije dopušteno ili mu je odobrena odgoda plaćanja.

**Za potrebe utvrđivanja gore navedenih okolnosti, gospodarski subjekt u ponudi dostavlja ispunjeni e-ESPD obrazac (Dio III. Osnove za isključenje, Odjeljak B: Osnove povezane s plaćanjem poreza ili doprinosa za socijalno osiguranje) za sve gospodarske subjekte u ponudi.**

Naručitelj može prije donošenja odluke od gospodarskog subjekta koji je podnio ekonomski najpovoljniju ponudu, zatražiti da u primjerenom roku, ne kraćem od 5 dana, dostavi ažurirani popratni dokument kao dokaz da ne postoje osnove za isključenje iz podtočke 3.1.2., i to :

a. **potvrdu Porezne uprave o stanju duga**, ili

b. drugog nadležnog tijela države poslovnog nastana gospodarskog subjekta, ako se ne izdaje potvrda Porezne uprave

c. ako se u državi poslovnog nastana gospodarskog subjekta, odnosno državi čiji je osoba državljanin ne izdaju dokumenti pod a. i b. ili ako ne obuhvaćaju sve okolnosti iz ove podtočke 3.1.2., oni mogu biti zamijenjeni **izjavom pod prisegom** ili, ako izjava pod prisegom prema pravu dotične države ne postoji, **izjavom davatelja s ovjerenim potpisom** kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.

**Sukladno članku 221. stavku 1. ZJN odredba točke 3.1.2. odnosi se i na podugovaratelje, koji u ponudi dostavljaju ispunjeni e-ESPD obrazac.**

Sukladno čl. 71., 262., 264. i 265. ZJN. omogućen je dohvat dokaza iz registara i evidencija RH u EOJN RH.

## **3.2. DOKUMENTI KOJIMA SE DOKAZUJE DA NE POSTOJE OSNOVE ZA ISKLJUČENJE**

Naručitelj može u bilo kojem trenutku tijekom postupka javne nabave, ako je to potrebno za pravilno provođenje postupka, provjeriti informacije navedene u Europskoj jedinstvenoj dokumentaciji o nabavi kod nadležnog tijela za vođenje službene evidencije o tim podacima sukladno posebnom propisu i zatražiti izdavanje potvrde o tome, uvidom u popratne dokumente ili dokaze koje već posjeduje, ili izravnim pristupom elektroničkim sredstvima komunikacije besplatnoj nacionalnoj bazi podataka na hrvatskom jeziku.

Ako se ne može obaviti provjera ili ishoditi potvrda sukladno gore navedenom, Naručitelj može zahtijevati od gospodarskog subjekta da u primjerenom roku, ne kraćem od 5 (pet) dana računajući od dana slanja zahtjeva Naručitelja kroz EOJN RH, dostavi sve ili dio popratnih dokumenta ili dokaza, sukladno članku 265. ZJN.

**Upućuju se gospodarski subjekti da se dokumenti navedeni u ovoj točki Dokumentacije o nabavi NE DOSTAVLJAJU uz ponudu. Dovoljno je ispuniti e-ESPD obrazac i priložiti ga uz ponudu.**

**Naručitelj može prije donošenja odluke od ponuditelja koji je podnio ekonomski najpovoljniju ponudu zatražiti da u roku ne kraćem od** **5 (pet) dana, računajući od dana slanja zahtjeva Naručitelja putem EOJN RH, dostavi ažurirane popratne dokumente kojima dokazuje da ne postoje ostale osnove za isključenje iz točke 3.1. ove Dokumentacije o nabavi**.

Sukladno čl. 71., 262., 264. i 265. ZJN. omogućen je dohvat dokaza iz registra i evidencija RH u EOJN RH.

Ažurirane popratne dokumente ponuditelj može dostaviti u neovjerenoj preslici putem EOJN RH. Neovjerenom preslikom smatra se i neovjereni ispis elektroničke isprave. U svrhu dodatne provjere informacija naručitelj može zatražiti dostavu ili stavljanje na uvid izvornika ili ovjerenih preslika jednog ili više traženih dokumenata.

Sukladno članku 20. stavku 9. Pravilnika o dokumentaciji o nabavi te ponudama u javnoj nabavi (‘’Narodne novine’’ br. 65/17 i 75/20.) oborivo se smatra da su dokazi iz članka 265. stavka 1. ZJN ažurirani ako nisu stariji više od šest mjeseci od dana početka postupka javne nabave.

-Ujedno se smatra se da su dokumenti iz članka 265. stavka 1. točke 2. i 3. i stavka 2. ZJN 2016 ažurirani ako nisu stariji od dana početka postupka javne nabave.

## **3.3. ODREDBE O SAMOKORIGIRANJU**

**Mogućnost dokazivanja pouzdanosti – poduzete mjere „samokorigiranja“**

Gospodarski subjekt kod kojeg su ostvarene osnove za isključenje iz točke 3.1. ove Dokumentacije o nabavi može Naručitelju dostaviti dokaze o mjerama koje je poduzeo kako bi dokazao svoju pouzdanost bez obzira na postojanje relevantne osnove za isključenje.

Poduzimanje mjera gospodarski subjekt dokazuje:

1. plaćanjem naknade štete ili poduzimanjem drugih odgovarajućih mjera u cilju plaćanja naknade štete prouzročene djelom ili propustom

2. aktivnom suradnjom s nadležnim istražnim tijelima radi potpunog razjašnjenja činjenica i okolnosti u vezi s djelom ili propustom

3. odgovarajućim tehničkim, organizacijskim i kadrovskim mjerama radi sprječavanja daljnjih djela ili propusta.

Naručitelj neće isključiti gospodarskog subjekta iz postupka javne nabave ako je ocijenjeno da su poduzete mjere primjerene.

Napominje se da gospodarski subjekti uz svoju ponudu prilažu ispunjeni ESPD obrazac.

Ako postoje okolnosti za isključenje iz točke 3.1. ove Dokumentacije o nabavi u vezi kojih je gospodarski subjekt poduzeo mjere „samokorigiranja“, gospodarski subjekt to navodi u ESPD obrascu te opisuje poduzete mjere.

**4.KRITERIJI ZA ODABIR GOSPODARSKOG SUBJEKTA (UVJETI SPOSOBNOSTI)**

Gospodarski subjekt u ovom postupku javne nabave mora dokazati:

1. sposobnost za obavljanje profesionalne djelatnosti,
2. tehničku i stručnu sposobnost
3. Ekonomska i financijska sposobnost

## **4.1. UVJETI SPOSOBNOST ZA OBAVLJANJE PROFESIONALNE DJELATNOSTI**

**4.1.1. Upis u sudski, obrtni, strukovni ili drugi odgovarajući registar u državi poslovnog nastana gospodarskog subjekta**

Svaki ponuditelj mora u postupku javne nabave dokazati upis u sudski, obrtni, strukovni ili drugi odgovarajući registar u državi njegova poslovna nastana.

**Za potrebe utvrđivanja navedene sposobnosti za obavljanje profesionalne djelatnosti, gospodarski subjekt u ponudi dostavlja ispunjeni e-ESPD obrazac, Dio IV. Kriteriji za odabir gospodarskog subjekta, Odjeljak A: Sposobnost za obavljanje profesionalne djelatnosti ponuditelja i člana zajednice gospodarskih subjekata.**

**Svaki ponuditelj mora u postupku javne nabave dokazati upis u sudski, obrtni, strukovni ili drugi odgovarajući registar u državi njegova poslovna nastana.**

**U slučaju zajednice ponuditelja, navedene okolnosti utvrđuju se za sve članove zajednice pojedinačno te svaki član zajednice u ponudi dostavlja ispunjeni e-ESPD obrazac.**

Naručitelj može prije donošenja odluke od ponuditelja koji je podnio najpovoljniju ponudu zatražiti da u primjerenom roku, ne kraćem od 5 (pet) dana, radi dokazivanja sposobnosti za obavljanje profesionalne djelatnosti iz točke 4.1.1. dostavi ažuriran popratni dokument u skladu s člankom 266. t. 1. ZJN. – izvadak iz sudskog, obrtnog, strukovnog ili drugog odgovarajućeg registra koji se vodi u državi članici njegova poslovnog nastana.

Javni naručitelj može u bilo kojem trenutku tijekom postupka javne nabave provjeriti informacije navedene u ESPD obrascu kod nadležnog tijela za vođenje službene evidencije o tim podacima.

**4.2. UVJETI TEHNIČKE I STRUČNE SPOSOBNOSTI I NJIHOVA MINIMALNA RAZINA**

**4.2.1. Potrebno iskustvo gospodarskog subjekta za izvršenje ugovora o javnoj nabavi**

Gospodarski subjekt u ovom postupku javne nabave mora dokazati da je u svojstvu isporučitelja robe uredno izvršio isporuku koja je predmet nabave ili slične isporuke ukupne vrijednosti od minimalno visine procijenjene vrijednosti predmeta nabave.

Pod sličnim isporukama podrazumijeva se isporuka robe iste ili slične tehničke karakteristike.

Ovaj uvjet dokazuje se popisom isporuka robe u godini u kojoj je započeo postupak javne nabave (2021.) i tijekom tri godine koje prethode toj godini( 2020.-2018.)

Popis sadržava ili mu se prilaže jedna ili više potvrda (maksimalno 3 potvrde) druge ugovorne strane o urednoj isporuci i instaliranju opreme, čija je kumulativna vrijednost bez PDV-a jednaka ili veća od procijenjene vrijednosti postupka nabave.

|  |
| --- |
| **Za potrebe utvrđivanja navedene tehničke i stručne sposobnosti iz ove točke 4.3.1., gospodarski subjekt u ponudi dostavlja ispunjeni e-ESPD obrazac (Dio IV. Kriteriji za odabir gospodarskog subjekta Odjeljak C: Tehnička i stručna sposobnost: e-ESPD točka 1a).** |

Naručitelj može prije donošenja odluke od ponuditelja koji je podnio najpovoljniju ponudu zatražiti da u primjerenom roku, ne kraćem od pet dana, radi dokazivanja sposobnosti iz ove podtočke dostavi ažuriran popratni dokument i to:

- **popis uredno isporučene robe istih ili sličnih tehničkih karakteristika predmeta nabave (s potvrdom/ama druge ugovorne strane o urednom izvršenju i ishodu najvažnijih isporuka) pruženih u godini u kojoj je započeo postupak javne nabave i tijekom tri godine koje prethode toj godini u iznosu minimalno u visini procijenjene vrijednosti nabave (bez PDV-a).**

Potvrda druge ugovorne strane treba sadržavati:

 - naziv i sjedište druge ugovorne strane

 - naziv i sjedište isporučitelja

 - naziv ugovora

 - popis izvršenih isporuka robe obuhvaćenih ugovorom

 - vrijednost

 - datum i mjesto izvršenja ugovora

 - navod o uredno izvršenoj isporuci i instaliranju opreme

 - potpis druge ugovorne strane.

U slučaju da gospodarski subjekt traženu vrijednost izvršenih isporuka iskaže u stranoj valuti, obračunavat će se protuvrijednost te valute u kunama prema srednjem tečaju Hrvatske narodne banke na dan početka ovog postupka, odnosno na dan slanja poziva u EOJN RH.

**4.2.2. Popis tehničkih stručnjaka potrebnih za izvršenje ugovora te minimalne njihove obrazovne i stručne kvalifikacije**

Gospodarski subjekt mora dokazati da ima **na raspolaganju :**

**Stručnjak 1. – Diplomirani inženjer elektrotehnike ili diplomirani informatičar (minimalno 1 izvršitelj)**

Navedeni stručnjak mora ispunjavati uvjete struke sukladno propisima zemlje u kojoj ima poslovni nastan.

|  |
| --- |
| **Za potrebe utvrđivanja navedene tehničke i stručne sposobnosti, gospodarski subjekt u ponudi dostavlja ispunjeni e-ESPD obrazac (Dio IV. Kriteriji za odabir gospodarskog subjekta, Odjeljak C: Tehnička i stručna sposobnost: točka 2.) obrazovne i stručne kvalifikacije.** |

Navedeno se ne dostavlja u sklopu ponude, već da se popunjava relevantna točka e-ESPD obrasca.

Naručitelj može prije donošenja odluke od ponuditelja koji je podnio najpovoljniju ponudu zatražiti da u primjerenom roku, ne kraćem od pet dana, radi dokazivanja sposobnosti iz ove podtočke dostavi **ažuriran popratni dokument i to**:

**Za potrebe utvrđivanja okolnosti iz ove točke 4.3.2. a) Dokumentacije o nabavi gospodarski subjekt za nominiranog stručnjaka – struke dostavlja sljedeći dokaz:**

1. Preslika diplome o završenom studiju (uz ovjereni prijevod ukoliko dokument nije na hrvatskom jeziku) za stručnjaka

**4.3. EKONOMSKA I FINANCIJSKA SPOSOBNOST** Gospodarski subjekti dokazuju svoju financijsku sposobnost sljedećim dokazom koji se prilaže uz ponudu:

Gospodarski subjekt je ekonomsko i financijski sposoban ako mu glavni račun nije bio blokiran u posljednjih 6 mjeseci računajući od dana početka postupka javne nabave.

Gospodarski subjekt mora dokazati da je njegov minimalni godišnji promet u prethodno dostupnoj financijskoj godini minimalno dvostruke vrijednosti od procijenjene vrijednosti nabave.

Ponuditelj ovim dokazom sposobnosti mora dokazati da mu u posljednjih 6 (šest) mjeseci računajući od bilo kojeg dana od dana početka postupka javne nabave račun nije bio u blokadi te da nema evidentiranih obveza za čije podmirenje nema pokriće na računu. Budući da izvršenje predmeta nabave podrazumijeva korištenje sredstava ponuditelja koja će Naručitelj podmirivati u mjesečnim ratama, ovim dokazom ponuditelj dokazuje da je solventan te da će pravovremeno podmirivati sve obveze koje će imati zbog ove nabave.

Gospodarski subjekt može se, po potrebi za određene ugovore, osloniti na sposobnost drugih subjekata, bez obzira na pravnu prirodu njihova međusobna odnosa. U tom slučaju gospodarski subjekt mora dokazati Naručitelju da će imati na raspolaganju resurse nužne za izvršenje Ugovora, primjerice, prihvaćanjem obveze drugih subjekata da će te resurse staviti na raspolaganje gospodarskom subjektu. Pod istim uvjetima, zajednica gospodarskih subjekata može se osloniti na sposobnost članova zajednice gospodarskih subjekata ili drugih subjekata.

**Za potrebe utvrđivanja navedene sposobnosti za obavljanje profesionalne djelatnosti, gospodarski subjekt u ponudi dostavlja ispunjeni ESPD obrazac (Dio IV. Kriterij za odabir gospodarskog subjekta, Odjeljak B: Ekonomska i financijska sposobnost: točka 6.) za sve gospodarske subjekte u ponudi.**

Sukladno stavci 1. članka 262. ZJN 2016 (NN 120/16), Naručitelj može u bilo kojem trenutku tijekom postupka javne nabave, ako je to potrebno za pravilno provođenje postupka, provjeriti informacije navedene u europskoj jedinstvenoj dokumentaciji o nabavi kod nadležnog tijela za vođenje službene evidencije o tim podacima sukladno posebnom propisu i zatražiti izdavanje potvrde o tome, uvidom u popratne dokumente ili dokaze koje već posjeduje, ili izravnim pristupom elektroničkim sredstvima komunikacije besplatnoj nacionalnoj bazi podataka na hrvatskom jeziku. Ako se ne može obaviti provjera ili ishoditi potvrda sukladno navedenom stavku, Naručitelj može zahtijevati od gospodarskog subjekta da u primjerenom roku, ne kraćem od 5 dana, dostavi sve ili dio popratnih dokumenta ili dokaza. Sukladno članku 263. ZJN 2016 (NN 120/16) Naručitelj može prije donošenja odluke o odabiru zatražiti od ponuditelja s kojim je odlučio sklopiti ugovor, da dostavi ažurne popratne dokumente u primjerenom roku, ne kraćem od 5 dana, osim ako već posjeduje te dokumente. U svrhu dokazivanja ekonomske i financijske sposobnosti ponuditelji trebaju dostaviti BON 2 ili SOL 2 odnosno odgovarajući dokument izdan od bankarskih ili drugih financijskih institucija kojim se dokazuje solventnost gospodarskog subjekta.

Ponuditelj sa sjedištem u Republici Hrvatskoj dostavlja obrazac BON-2/SOL-2. Ako gospodarski subjekt ima više od jednog računa za redovno poslovanje, dužan je dostaviti obrazac BON-2/SOL-2 za poslovni račun. Poslovni račun je/su računi za redovno poslovanje na kojem se izvršavaju nalozi za plaćanje zakonskih obveza i javnih prihoda, nalozi za naplatu vrijednosnih papira i instrumenata osiguranja plaćanja te nalozi s naslova izvršenja sudskih odluka i drugih ovršnih isprava i na kojim se vodi evidencija o neizvršenim osnovama za plaćanje.

**U slučaju da na obrascu nije iskazan broj dana blokade potrebno je priložiti potvrdu o tome da li je račun bio blokiran u posljednjih šest mjeseci računajući od dana početka postupka javne nabave te podatak o broju dana blokade.**

Ako iz opravdanog razloga gospodarski subjekt nije u mogućnosti dostaviti dokument o ekonomskoj i financijskoj sposobnosti koji je Naručitelj tražio ovom točkom, može dokazati ekonomsku i financijsku sposobnost bilo kojim drugim dokumentom koji Naručitelj smatra prikladnim.

**4.4. OSLANJANJE NA SPOSOBNOST DRUGIH SUBJEKATA**

Gospodarski subjekt može se u postupku javne nabave, radi dokazivanja ispunjavanja kriterija za odabir gospodarskog subjekta, osloniti na sposobnost drugih subjekata, bez obzira na pravnu prirodu njihova međusobnog odnosa.

Gospodarski subjekt može se u postupku javne nabave osloniti na sposobnost drugih subjekata radi dokazivanja ispunjavanja kriterija koji su vezani uz obrazovne i stručne kvalifikacije ili uz relevantno stručno iskustvo, samo ako će ti subjekti izvoditi radove ili pružati usluge za koje se ta sposobnost traži.

Ako se gospodarski subjekt oslanja na sposobnost drugih subjekata mora dokazati Naručitelju da će imati na raspolaganju potrebne resurse za izvršenje ugovora, primjerice prihvaćanjem obveze drugih subjekata da će te resurse staviti na raspolaganje gospodarskom subjektu.

U slučaju oslanjanja na sposobnost drugih subjekata gospodarski subjekt kao ažurirani popratni dokument dostavlja potpisanu i ovjerenu Izjavu/ Ugovor o stavljanju resursa na raspolaganje.

Naručitelj je obvezan, sukladno pododjeljcima 1. – 3. Odjeljka C ZJN, provjeriti ispunjavaju li drugi subjekti na čiju se sposobnost gospodarski subjekt oslanja relevantne kriterije za odabir gospodarskog subjekta te postoje li osnove za njihovo isključenje.

Naručitelj će od gospodarskog subjekta zahtijevati da, u roku od 5 (dana) od dana postavljanja zahtjeva Naručitelja putem EOJN RH, zamijeni subjekt na čiju se sposobnost oslonio radi dokazivanja kriterija za odabir ako utvrdi da kod tog subjekta postoje osnove za isključenje ili da ne udovoljava relevantnim kriterijima za odabir gospodarskog subjekta.

Zajednica gospodarskih subjekata može se osloniti na sposobnost članova zajednice ili drugih subjekata pod uvjetima određenim ovom točkom.

## **4.5. UVJETI SPOSOBNOSTI ZAJEDNICE GOSPODARSKIH SUBJEKATA**

Zajednica gospodarskih subjekata je udruženje fizičkih ili pravnih osoba, koja na tržištu nudi izvođenje radova ili posla, isporuku robe ili pružanje usluga.

Zajednica gospodarskih subjekata u svojoj ponudi prilaže e-ESPD obrazac za svakog od članova zajednice gospodarskih subjekata kojim dokazuje da nijedan član zajednice ponuditelja nije u jednoj od situacija zbog koje se gospodarski subjekt isključuje, a koje su navedene u dijelu točke 3. ove Dokumentacije o nabavi gospodarskim subjektima (osnove za isključenje) te da ispunjavaju tražene kriterije za odabir gospodarskog subjekta (uvjeti sposobnosti) navedene u dijelu točke 4. ove Dokumentacije o nabavi.

Odgovornost gospodarskih subjekata iz zajednice gospodarskih subjekata je zajednička i solidarna.

Ukoliko predmet nabave nudi Zajednica gospodarskih subjekta, isti su obvezni ispuniti sve podatke koji se u ponudbenom listu u EOJN traže, a osobito dio predmeta nabave, količinski dio, vrijednosni dio te postotni dio svakog člana zajednice gospodarskih subjekata.

## **5.ELEKTRONIČKA EUROPSKA JEDINSTVENA DOKUMENTACIJA O NABAVI (e-ESPD)**

Elektronička europska jedinstvena dokumentacija o nabavi (dalje u tekstu: e-ESPD) obrazac je ažurirana formalna izjava gospodarskog subjekta koja služi kao preliminarni dokaz umjesto potvrda koje izdaju tijela javne vlasti ili treće strane, a kojima se potvrđuje da taj gospodarski subjekt:

1. nije u jednoj od situacija zbog koje se gospodarski subjekt isključuje, a koje su navedene u dijelu točke 3. ove Dokumentacije o nabavi gospodarskim subjektima (osnove za isključenje)

2. ispunjava tražene kriterije za odabir gospodarskog subjekta (uvjeti sposobnosti) navedene u dijelu točke 4. ove Dokumentacije o nabavi.

**Ponuditelj u svojoj ponudi, kao njen sastavni dio obvezno prilaže popunjenu Elektroničku europsku jedinstvenu dokumentaciju o nabavi (Electronic EuropeanSingleProcurementDocument – e-ESPD), isključivo u elektroničkom obliku.**

Naručitelj je na temelju podataka iz ove dokumentacije o nabavi kroz sustav EOJN kreirao elektroničku verziju e-ESPD obrasca u .xml. formatu - **e-ESPD zahtjev** u koji je upisao osnovne podatke i definirao tražene dokaze te je kreirani **e-ESPD zahtjev** (u.xml i .pdf formatu) priložio ovoj dokumentaciji o nabavi.

Gospodarski subjekt obvezni su u e-ESPD obrascu (u.xml formatu) izraditi i dostaviti svoje odgovore sukladno definiranim zahtjevima Naručitelja.

Pored navedenog, gospodarski subjekt može dostaviti e-ESPD obrazac ispunjen kroz servis za elektroničko popunjavanje e-ESPD-a (.xml format) Europske komisije koji je dostupan na internetskoj adresi:

 **https**://**ec**.**europa**.**eu**/**growth**/**tools**-**databases**/**espd**/**filter**?**lang**=**hr**

**e-ESPD zahtjev** naručitelja (u .xml formatu) gospodarski subjekti preuzimaju na popisu objava kao dio dokumentacije o nabavi te učitavaju preuzeti e-ESPD zahtjev (u .xml formatu) u EOJN RH.

Nakon učitavanja EOJN RH automatski ispisuje osnovne podatke o postupku, a gospodarski subjekt ispunjava tražene podatke koristeći navigaciju EOJN RH, putem platforme EOJN RH („dalje“, „Spremi i dalje“ i „Natrag“).

**e-ESPD odgovor**  gospodarski subjekt kreira tako da ispuni tražene podatke i preuzima e-ESPD obrazac u .xml i .pdf formatu u .zip datoteci na svoje računalo, te ga u sklopu svoje ponude dostavlja kao elektroničku verziju e-ESPD obrasca tj. verziju u obliku web-obrasca.

**Gospodarski subjekt koji samostalno podnosi ponudu, nema podugovaratelja i ne oslanja se na sposobnost drugih gospodarskih subjekata, u ponudi dostavlja ispunjen samo jedan e-ESPD obrazac.**

**Gospodarski subjekt koji samostalno podnosi ponudu, ali se oslanja na sposobnost drugih gospodarskih subjekata, u ponudi dostavlja ispunjen e-ESPD obrazac za sebe i zaseban ispunjen e-ESPD obrazac za svakog pojedinog gospodarskog subjekta na čiju se sposobnost oslanja (vidi Dio II: Podaci o gospodarskom subjektu, Odjeljak C e-ESPD obrasca).**

**Gospodarski subjekt koji namjerava dati bilo koji dio ugovora u podugovor trećim osobama, u ponudi dostavlja ispunjen e-ESPD obrazac za sebe i zaseban ispunjen e-ESPD obrazac za podugovaratelja na čiju se sposobnost ne oslanja (vidi Dio II.: Podaci o gospodarskom subjektu, Odjeljak D e-ESPD obrasca).**

**U slučaju zajednice gospodarskih subjekata, svaki član zajednice gospodarskog subjekta mora dostaviti zaseban e-ESPD obrazac u kojem su utvrđeni relevantni podaci za svakog člana zajednice gospodarskog subjekta u skladu s točkom 7.2. ove Dokumentacije o nabavi.**

**U slučaju podugovaratelja, gospodarski subjekt mora dostaviti zaseban e-ESPD u kojem su navedeni relevantni podaci za podugovaratelja u skladu s točkom 7.3. ove Dokumentacije o nabavi.**

U e-ESPD obrascu se navode izdavatelji popratnih dokumenata te ona sadržava izjavu da će gospodarski subjekt moći, na zahtjev i bez odgode, Naručitelju dostaviti potvrde i druge oblike navedene dokazne dokumentacije.

Naručitelj može u bilo kojem trenutku tijekom postupka javne nabave, ako je to potrebno za pravilno provođenje postupka, provjeriti informacije navedene u e-ESPD odgovoru kod nadležnog tijela za vođenje službene evidencije o tim podacima (npr. kaznena evidencija) sukladno posebnom propisu i zatražiti izdavanje potvrde o tome, uvidom u popratne dokumente ili dokaze koje već posjeduje, ili izravnim pristupom elektroničkim sredstvima komunikacije besplatnoj nacionalnoj bazi podataka na jeziku iz članka 280. stavka 2. ovoga Zakona.

Ako se ne može obaviti provjera ili ishoditi potvrda sukladno stavku 1. ovoga članka, javni naručitelj može zahtijevati od gospodarskog subjekta da u primjerenom roku, ne kraćem od pet dana, dostavi sve ili dio popratnih dokumenata ili dokaza.

## **6. PODACI O PONUDI**

Ponuda je izjava volje ponuditelja u pisanom obliku da će izvršiti radove u skladu s uvjetima i zahtjevima iz dokumentacije o nabavi.

## **6.1.SADRŽAJ I NAČIN IZRADE PONUDE**

Ponuditelj se, sukladno članku 280. ZJN, pri izradi ponude mora pridržavati zahtjeva i uvjeta dokumentacije o nabavi.

**6.1.1. Sadržaj ponude:**

1. Uvez ponude kreiran putem EOJN RH
2. Ispunjen e-ESPD obrazac
3. Popunjeni troškovnik u .xls.formatu
4. Jamstvo za ozbiljnost ponude (dostavlja se odvojeno u papirnatom obliku, a u slučaju uplate novčanog pologa, dokaz o istom prilaže se u elektroničkoj ponudi) a ponudi se prilaže preslika, tj . scan jamstva
5. Prilog 1. – Specifično iskustvo 1. – kriterij ENP
6. Prilog 2. – Izjava o jamstvenom roku za otklanjanje nedostataka – kriterij ENP

Ažurirani popratni dokumenti na zahtjev naručitelja:

1. Prilog 3. – Prijedlog ugovora
2. Ostali fakultativni dokumenti vezani uz raspisane kriterije za odabir ponude.

**Ponuda se u ovom postupku javne nabave dostavlja isključivo elektroničkim sredstvima komunikacije osim dijelova ponude koji se ne mogu dostaviti elektroničkim putem (npr. jamstvo za ozbiljnost ponude).**

**Ponuditelji mogu dostaviti tražene informacije na vlastitim obrascima koji sadržajno odgovaraju navedenom Prilogu 1. i 2.**

**6.1.2. Način izrade ponude koja se dostavlja elektroničkim sredstvima komunikacije**

Ponuditelj je obvezan izraditi ponudu u formatu dokumenta koji je odredio naručitelj u ovoj Dokumentaciji o nabavi. Za dokumente za koje Naručitelj nije odredio format dokumenta, ponuditelj je obvezan ponudu izraditi u formatu koji je opće dostupan i nije diskriminirajući.

EOJN RH osigurava da su ponuda i svi njezini dijelovi koji su dostavljeni elektroničkim sredstvima komunikacije izrađeni na način da čine cjelinu te da su sigurno uvezani. Ponuditelj nije obvezan označiti stranice ponude koja se dostavlja elektroničkim sredstvima komunikacije. Ako se dijelovi ponude dostavljaju sredstvima komunikacije koja nisu elektronička, ponuditelj mora u ponudi navesti koji dijelovi se tako dostavljaju.

**6.1.3. Način izrade dijelova ponude koji se ne dostavljaju elektroničkim sredstvima komunikacije**

Dijelovi ponude koji se dostavljaju u papirnatom obliku moraju biti uvezani u cjelinu na način da se onemogući naknadno vađenje ili umetanje listova ili dijelova ponude. Dijelove ponude kao što je jamstvo za ozbiljnost ponude, koje ne može biti uvezano ponuditelj obilježava nazivom i navodi u sadržaju ponude kao dio ponude.

Ponuditelji nemaju pravo mijenjati, ispravljati, dopunjavati ili brisati ili na bilo koji drugi način intervenirati u tekst koji je odredio naručitelj u Dokumentaciji o nabavi. Ispravci u dijelu ponude koja se dostavlja u papirnatom obliku moraju biti izrađeni na način da su vidljivi. Ispravci moraju uz navod datuma ispravka biti potvrđeni potpisom ponuditelja.

## **6.2.NAČIN DOSTAVE PONUDE**

**6.2.1.Dostava ponude elektroničkim sredstvima komunikacije**

Ponuda se dostavlja elektroničkim sredstvima komunikacije putem EOJN RH.

Elektronička dostava ponuda provodi se putem EOJN RH-a, vezujući se na elektroničku objavu poziva na nadmetanje te na elektronički pristup Dokumentaciji o nabavi.

**Ponuditelj svoju elektroničku ponudu mora dostaviti, predajom u EOJN RH, najkasnije do 20.rujna 2021.godine do 12:00 sati.**

Naručitelj otklanja svaku odgovornost vezanu uz mogući neispravan rad EOJN RH, zastoj u radu EOJN RH-a ili nemogućnost zainteresiranoga gospodarskog subjekta da ponudu u elektroničkom obliku dostavi u danome roku putem EOJN RH-a. Detaljne upute načina elektroničke dostave ponuda te informacije u vezi sa specifikacijama koje su potrebne za elektroničku dostavu ponuda, uključujući kriptografsku zaštitu, dostupne su na stranicama EOJN RH-a, na adresi: <https://eojn.nn.hr/Oglasnik/>.

Prilikom elektroničke dostave ponuda, sva komunikacija, razmjena i pohrana informacija između ponuditelja i Naručitelja obavlja se na način da se očuva integritet podataka i tajnost ponuda.

U slučaju da Naručitelj zaustavi postupak javne nabave povodom izjavljene žalbe na Dokumentaciju o nabavi ili poništi postupak javne nabave prije isteka roka za dostavu ponuda, za sve ponude koje su u međuvremenu dostavljene elektronički, EOJN RH će trajno onemogućiti pristup tim ponudama i time osigurati da nitko nema uvid u sadržaj dostavljenih ponuda. U slučaju da se postupak nastavi, ponuditelji će morati ponovno dostaviti svoje ponude.

**6.2.2. Dostava dijela/dijelova ponude sredstvima koja nisu elektronička**

Ukoliko pri elektroničkoj dostavi ponuda iz tehničkih razloga nije moguće sigurno povezivanje svih dijelova ponude, Naručitelj prihvaća dostavu u papirnatom obliku onih dijelova ponude koji se zbog svog oblika ne mogu dostaviti elektronički ili dijelova za čiju su izradu nužni posebni formati dokumenata koji nisu podržani kroz opće dostupne aplikacije ili dijelova za čiju su obradu nužni posebni formati dokumenata obuhvaćeni shemama licenciranih prava zbog kojih nisu dostupni za izravnu uporabu.

Također, ponuditelji u papirnatom obliku, u roku za dostavu ponuda, dostavljaju dokumente drugih tijela ili subjekata koji su važeći samo u izvorniku, poput ***traženog jamstva za ozbiljnost ponude***.

U slučaju kada ponuditelj uz elektroničku dostavu ponuda, u papirnatom obliku dostavlja određene dokumente koji ne postoje u elektroničkom obliku, ponuditelj ih dostavlja u zatvorenoj omotnici na kojoj mora biti naznačeno: naziv predmeta nabave i evidencijski broj postupka, s istaknutom napomenom „dio/dijelovi ponude koji se dostavlja/ju odvojeno“.

Zatvorenu omotnicu s dijelom/dijelovima ponude ponuditelj predaje neposredno ili preporučenom poštanskom pošiljkom na adresu Naručitelja, a na prednjoj strani omotnice mora biti naznačeno:

**Općina Čavle**

**Čavja 31, 51219 Čavle**

 **Za otvoreni postupak javne nabave:**

**MULTIMEDIJALNI VODIČ KAŠTEL GROBNIK -**

 **Ev. br. 30/21 ZA GRUPU A.**

**„DIO/DIJELOVI PONUDE KOJI SE DOSTAVLJAJU ODVOJENO“**

**„NE OTVARAJ“**

**Na poleđini se označavaju naziv, adresa i OIB gospodarskog subjekta.**

U slučaju dostave dijela/dijelova ponude odvojeno u papirnatom obliku, kao vrijeme dostave ponude uzima se vrijeme zaprimanja ponude putem Elektroničkog oglasnika javne nabave (elektroničke ponude), pod uvjetom da je dio ponude u papirnatom obliku dostavljen Naručitelju do krajnjeg roka za zaprimanje ponuda.

Kada ponuditelj osobnom predajom Naručitelju dostavlja dio ponude, Naručitelj će mu izdati potvrdu o zaprimanju dijela ponude.

Do trenutka javnog otvaranja ponuda nije dopušteno davanje informacija o zaprimljenim ponudama.

**6.2.3. Izmjena i/ili dopuna ponude i odustajanje od ponude**

U roku za dostavu ponude ponuditelj može izmijeniti svoju ponudu ili od nje odustati.

Ako ponuditelj tijekom roka za dostavu ponuda mijenja ponudu, smatra se da je ponuda dostavljena u trenutku dostave posljednje izmjene ponude.

Prilikom izmjene ili dopune ponude automatski se poništava prethodno predana ponuda što znači da se učitavanjem (*uploadanjem*) nove izmijenjene ili dopunjene ponude predaje nova ponuda koja sadrži izmijenjene ili dopunjene podatke. Učitavanjem i spremanjem novog uveza ponude u EOJN RH, Naručitelju se šalje nova izmijenjena/dopunjena ponuda.

**6.2.4. Nedostupnost EOJN RH tijekom roka za dostavu ponuda**

Ako tijekom razdoblja od četiri sata prije isteka roka za dostavu ponuda zbog tehničkih ili drugih razloga na strani EOJN RH isti nije dostupan, rok za dostavu ne teče dok traje nedostupnost, odnosno dok javni naručitelj produlji rok za dostavu sukladno članku 240. ZJN.

## **6.3. VARIJANTE PONUDE**

U ovom postupku javne nabave **varijante ponude nisu dopuštene.**

## **6.4.NAČIN ODREĐIVANJA CIJENE PONUDE**

Cijena ponude piše se brojkama u apsolutnom iznosu i izražava se u kunama.

Ponuditelji su dužni ponuditi, tj. upisati jedinične cijene i ukupne cijene (zaokružene na dvije decimale) za svaku stavku troškovnika, na način kako je to određeno u troškovniku.

U cijenu ponude bez poreza na dodanu vrijednost (PDV) moraju biti uračunati svi troškovi i popusti.

Promjena ukupne ugovorene cijene (vrijednost robe) moguća je u skladu s uvjetima predviđenim u točki 8.2. Sklapanje i dopuštene izmjene ugovora o javnoj nabavi ove Dokumentacije o nabavi.

U ponuđene jedinične cijene uključeni su svi troškovi dobave i dopreme opreme , svi porezi i prirezi (osim PDV-a), ostali sporedni troškovi kao i svi drugi troškovi i izdaci isporučitelja potrebni za isporuku i montažu robe do potpune funkcionalnosti i primopredaje na uporabu.

## **6.5. VALUTA PONUDE**

Cijena ponude mora biti izražena u kunama (HRK).

## **6.6. KRITERIJ ZA ODABIR PONUDE TE RELATIVNI PONDER KRITERIJA**

Kriterij za odabir ponude je ***ekonomski najpovoljnija ponuda.***

Ekonomski najpovoljnija ponuda utvrđuje se na temelju sljedećih kriterija:

* Cijena ponude bez PDV-a,
* Specifično iskustvo
* Jamstveni rok za otklanjanje nedostataka

ENP = Cp + Si + Jr

Pri čemu je:

Cp – cijena ponude

Si – specifično iskustvo na radovima dobavi i instaliranju opreme

Jr – jamstveni rok za otklanjanje nedostataka.

**Kriteriji za odabir ekonomski najpovoljnije ponude i njihov relativni značaj:**

|  |  |
| --- | --- |
|  KRITERIJ | MAKSIMALNI BROJ BODOVA PO KRITERIJU |
| Cijena ponude (bez PDV-a) (Cp) | 70 |
| Specifično iskustvo na radovima dobavi i instalranju opreme ( Si)  | 20 |
| Jamstveni rok za otklanjanje bitnih nedostataka rada (Jr) | 10 |
| **Ukupno (ENP)** | **100** |

**6.6.1. Financijski dio ponude - cijena ponude**

Ovim kriterijem se ocjenjuje cijena ponude gospodarskog subjekta. Ponuda sa najpovoljnijom cijenom ostvaruje maksimalan broj bodova – 70 bodova.

Ostale ponude vrednovat će se primjenom sljedeće formule:

Cp = Cpmin / Cpn x 70

Pri čemu je:

* Cp – cijena ponude,
* Cpmin – cijena ponude sa najnižom ponuđenom cijenom
* Cpn – cijena ponude koja se ocjenjuje

**Broj bodova za promatranu ponudu po kriteriju cijene, dobiven po gore navedenoj formuli, utvrđuje se kao cijeli broj (uz zaokruživanje na dva decimalna mjesta).**

**6.6.2. Specifično iskustvo**

**Iskustvo na opremanju i instaliranju informatičke opreme i aplikacija.**

Maksimalan broj bodova koji ponuditelj može ostvariti u okviru ovog kriterija je **20 bodova**.

**Ukoliko ponuditelj u ponudi ne dostavi dokaze za dodatno bodovanje za iskustvo na radovima njegova ponuda dobit će 0 bodova.**

**Bodovi za specifično iskustvo na radovima dodjeljivati će se u skladu sa sljedećom skalom bodova:**

|  |
| --- |
| **SPECIFIČNO ISKUSTVO**  |
|  | Realizirani projekti – pojedinačne vrijednosti od najmanje 1.100.000,00 bez PDV-a Maksimalan broj projekata koji će se uzeti u obzir za bodovanje je 5 projekata. | **Broj projekata** | **Broj bodova** |
| 0 projekata | 0 bodova |
| 1-2 projekata | 5 bodova |
| 3-4 projekata | 10 bodova |
| 5 projekata | 20 bodova |

**Za ocjenjivanje specifičnog iskustva , ponuditelj mora u ponudi obavezno dostaviti ispunjeni obrazac**

**(Prilog 1.).**

Priloženi obrazac je fakultativni, odnosno ponuditelji mogu dostaviti tražene informacije na vlastitim obrascima koji sadržajno odgovaraju objavljenima.

**6.6.3. Jamstveni rok za otklanjanje nedostataka**

Maksimalan broj bodova koji ponuditelj može ostvariti u okviru ovog kriterija je **10 bodova**.

Minimalno trajanje jamstvenog roka za otklanjanje **bitnih nedostataka** je **1 godinu od dana uredno izvršene primopredaje radova.**

Bodovi za dulji jamstveni rok za bitne nedostatke više od 1 godine, dodjeljivati će se u skladu sa sljedećom skalom bodova:

|  |  |  |
| --- | --- | --- |
| Jamstveni rok za otklanjanje bitnih nedostataka u radu  | Minimalno 1godina  | 0 bodova |
| 2 godine | 5 boda |
| 3 i više godina | 10 bodova |

**Za ocjenjivanje jamstvenog roka za otklanjanje bitnih nedostataka, ponuditelj daje Izjavu o dužini jamstvenog roka za otklanjanje bitnih nedostataka u radu (u godinama), a koju je obvezan dostaviti u ponudi kao kriterij za odabir ponude (Prilog 2.).**

**6.6.4. Način izračuna ekonomski najpovoljnije ponude**

**Ukupna vrijednost ponude**

Svaki od kriterija (cijena ponude, specifično iskustvo stručnjaka i jamstveni rok za otklanjanje nedostataka) ocjenjuje se zasebno sukladno naprijed navedenim zahtjevima, a zbroj bodova dobiven kroz svaki od kriterija određuje ukupan broj bodova ponude na način da se upisuje cjelobrojna vrijednost za svaki od kriterija (uz zaokruživanje na dvije decimalne jedinice).

**Maksimalan broj bodova koji ponuda može ostvariti je 100 bodova.**

## **6.7. JEZIK I PISMO NA KOJEM SE IZRAĐUJE PONUDA ILI NJEZIN DIO**

Ponuda se zajedno s pripadajućom dokumentacijom izrađuje na hrvatskom jeziku i latiničnom pismu.

Iznimno je moguće navesti pojmove, nazive projekata ili publikacija i sl. na stranom jeziku te koristiti međunarodno priznat izričaj, odnosno tzv. internacionalizme, tuđe riječi i prilagođenice.

## **6.8. ROK VALJANOSTI PONUDE**

Rok valjanosti ponude ne smije biti određen kraće od 90 dana. Ponude s kraćim rokom valjanosti ponude neće se uzeti u razmatranje.

Ponuda obvezuje ponuditelja do isteka roka valjanosti ponude, a na zahtjev naručitelja ponuditelj može produžiti rok valjanosti svoje ponude.

Zahtjev za produženje roka valjanosti ponude i odgovor ponuditelja moraju biti isključivo u pisanom obliku. Ponuditelj može odbiti zahtjev za produženje roka valjanosti. Ako se ponuditelj suglasi sa zahtjevom za produženje roka valjanosti ponude, ne može mijenjati ponudu.

## **6.9. NAVOD O POTPISIVANJU PONUDE DOSTAVLJENE ELEKTRONIČKIM SREDSTVIMA KOMUNIKACIJE**

Smatra se da ponuda dostavljena elektroničkim sredstvima komunikacije putem EOJN RH obvezuje ponuditelja u roku valjanosti ponude neovisno o tome je li potpisana ili nije te naručitelj ne smije odbiti takvu ponudu samo zbog toga razloga.

## **7. OSTALE ODREDBE**

## **7.1. PODACI O TERMINU OBILASKA LOKACIJE**

Gospodarskim subjektima se preporuča obilazak i pregled lokacije objekta Kaštel Grobnik u kojem prostoru će se izvoditi predmetni poslovi i za koje se provodi predmetna nabava, o svom vlastitom trošku, te prikupljanje svih potrebnih podataka za izradu ponude.

Obilazak mjesta izvođenja radova je moguć uz prethodnu najavu kod Naručitelja na tel. 051/208 300 , adresa elektroničke pošte:odineja@cavle.hr

**Ponuditelj predajom svoje ponude jamči da je upoznat sa svim specifičnostima opreme za objekt Kaštel Grobnik te načinom i tehnologijom ugradnje, te da je upoznat s projektnom dokumentacijom u cijelosti.**

## **7.2. ODREDBE KOJE SE ODNOSE ZA ZAJEDNICU GOSPODARSKIH SUBJEKATA (PONUDITELJA)**

Zajednica gospodarskih subjekata je privremeno udruženje više fizičkih ili pravnih osoba, uključujući podružnice ili javna tijela, koja na tržištu nudi izvođenje radova ili posla, isporuku robe ili pružanje usluga.

Ukoliko se dva ili više gospodarskih subjekata udruže radi podnošenja zajedničke ponude, u ponudi se obavezno navodi da se radi o ponudi zajednice ponuditelja. Svaka komunikacija između Naručitelja i Zajednice gospodarskih subjekata odvijat će se putem člana zajednice gospodarskih subjekata koji je ovlašten za komunikaciju s Naručiteljem, pa je istog to potrebno naznačiti u ponudbenom listu.

Naručitelj ne smije zahtijevati da zajednica gospodarskih subjekata ima određeni pravni oblik u trenutku dostave ponude ili zahtjeva za sudjelovanje, ali zahtijeva da ima određeni pravni oblik nakon sklapanja ugovora u mjeri u kojoj je to nužno za uredno izvršenje tog ugovora (npr. ***međusobni sporazum, ugovor o poslovnoj suradnji*** ili slično).

**Navedeni akt mora biti potpisan i ovjeren (samo ukoliko se u zemlji poslovnog nastana koristi pečat) od svih članova Zajednice te se dostavlja Naručitelju najkasnije u roku od 8 (osam) dana nakon sklapanja ugovora o javnoj nabavi.**

Navedenim pravnim aktom se trebaju riješiti međusobni odnosi članova Zajednice vezani uz izvršavanje ugovora o javnoj nabavi, primjerice – dostava jamstva za uredno izvršenje ugovora o javnoj nabavi, dijelovi ugovora koje će izvršavati svaki član Zajednice, obveze svakog člana Zajednice u ispunjenju ugovora o javnoj nabavi (nositelj Zajednice), obavještavanje Naručitelja o promjenama vezanim uz potpisnike ugovora o javnoj nabavi, način odvijanja komunikacije (koji član Zajednice na koji e-mail, fax i slično), način sklapanja ugovora i potpisnik ugovora, izdavanje jamstava na temelju ugovora, komunikacija vezana uz izvršavanje ugovora, izdavanje računa, plaćanje računa, potpisivanje primopredajnog zapisnika i ostala bitna pitanja.

Zajednica gospodarskih subjekata može se osloniti na sposobnost članova zajednice ili drugih subjekata.

Naručitelj neposredno plaća svakom članu zajednice gospodarskih subjekata za onaj dio ugovora koji je on izvršio, ako zajednica ponuditelja ne odredi drugačije.

U ponudi zajednice gospodarskih subjekata mora biti navedeno koji će dio ugovora (predmet, količina, vrijednost i postotni dio) izvršavati pojedini član zajednice gospodarskih subjekata.

## **7.3. ODREDBE KOJE SE ODNOSE NA PODUGOVARATELJE**

Podugovaratelj je gospodarski subjekt koji za ugovaratelja isporučuje robu, pruža usluge ili izvodi radove koji su neposredno povezani s predmetom nabave.

Gospodarski subjekt koji namjerava dati dio ugovora o javnoj nabavi u podugovor obvezan je u ponudi:

* navesti koji dio ugovora namjerava dati u podugovor (predmet ili količina, vrijednost ili postotni udio),
* navesti podatke o podugovarateljima (naziv ili tvrtka, sjedište, OIB ili nacionalni identifikacijski broj, broj računa, zakonski zastupnici podugovaratelja),
* dostaviti europsku jedinstvenu dokumentaciju o nabavi (e-ESPD) za podugovaratelja.

**Prethodno navedeni podaci o podugovoratelju/ima (osim e-ESPD obrasca za podugovaratelja) će biti obvezni dijelovi ugovora o javnoj nabavi.**

Ako ponuditelj namjerava dio Ugovora podugovoriti treba pojedinačno dokazati da ne postoje osnove za isključenje iz točke 3.1.2. za podugovaratelja. Ako javni naručitelj utvrdi da postoji osnova za isključenje podugovaratelja, obvezan je od gospodarskog subjekta zatražiti zamjenu tog podugovaratelja u roku od 5 (pet) dana, računajući od dana slanja zahtjeva Naručitelja putem EOJN RH.

Sudjelovanje podugovaratelja ne utječe na odgovornost ugovaratelja za izvršenje ugovora o javnoj nabavi.

Ako se dio ugovora o javnoj nabavi daje u podugovor, tada za dio ugovora koji je isti izvršio, Naručitelj ***neposredno plaća podugovaratelju*** (osim ako ugovaratelj dokaže da su obveze prema podugovaratelju za taj dio ugovora već podmirene). Ugovaratelj mora svom računu ili situaciji priložiti račune ili situacije svojih podugovaratelja koje je prethodno potvrdio.

Ugovaratelj može tijekom izvršenja ugovora o javnoj nabavi od Naručitelja zahtijevati:

* promjenu podugovaratelja za onaj dio ugovora o javnoj nabavi koji je prethodno dao u podugovor,
* uvođenje jednog ili više novih podugovaratelja čiji ukupni udio ne smije prijeći 30% vrijednosti ugovora o javnoj nabavi bez poreza na dodanu vrijednost, neovisno o tome je li prethodno dao dio ugovora o javnoj nabavi u podugovor ili ne,
* preuzimanje izvršenja dijela ugovora o javnoj nabavi koji je prethodno dao u podugovor.

Uz zahtjev, ugovaratelj Naručitelju dostavlja sve navedene podatke i dokumente za novog podugovaratelja.

Naručitelj neće odobriti zahtjev ugovaratelja:

* u slučaju zahtjeva za promjenom podugovaratelja za onaj dio ugovora koji je prethodno dao u podugovor i u slučaju zahtjeva za uvođenje jednog ili više novih podugovarateljačiji ukupni udio ne smije prijeći 30% vrijednosti ugovora o javnoj nabavi bez PDV-a, neovisno o tome je li prethodno dao dio ugovora o javnoj nabavi u podugovor ili ne, ako se ugovaratelj u postupku javne nabave radi dokazivanja ispunjenja kriterija za odabir gospodarskog subjekta oslonio na sposobnost podugovaratelja kojeg sada mijenja, a novi podugovaratelj ne ispunjava iste uvjete, ili postoje osnove za isključenje,
* u slučaju preuzimanja izvršenja dijela ugovora o javnoj nabavi koji je prethodno dao u podugovor, ako se ugovaratelj u postupku javne nabave radi dokazivanja ispunjenja kriterija za odabir gospodarskog subjekta oslonio na sposobnost podugovaratelja za izvršenje tog dijela, a ugovaratelj samostalno ne posjeduje takvu sposobnost, ili ako je taj dio ugovora već izvršen.

## **7.4. VRSTA, SREDSTVO I UVJETI JAMSTAVA**

**7.4.1. Jamstvo za ozbiljnost ponude**

Ponuditelj je dužan dostaviti jamstvo za ozbiljnost ponude u iznosu od **35.000,00 Kn.**

Rok važenja jamstva određuje se u roku od 90 dana od dana otvaranja ponuda. Ponuditelj može dostaviti jamstvo koje je duže od roka valjanosti ponude.

Jamstvo za ozbiljnost ponude mora biti u obliku bankarske garancije. Jamstvo mora glasiti na Naručitelja, te mora biti „bezuvjetno“, „bez prigovora“, „neopozivo“ i „naplativo na prvi poziv“ i s rokom valjanosti, koji ne smije biti kraći od roka valjanosti ponude.

**U tekstu bankarske garancije OBVEZNO je taksativno navesti SVIH 5 niže navedenih slučajeva za koja se izdaje jamstvo:**

1. odustajanje ponuditelja od svoje ponude u roku njezine valjanosti,

2. nedostavljanja ažuriranih popratnih dokumenata sukladno članku 263. ZJN,

3. neprihvaćanja ispravka računske greške,

4. odbijanja potpisivanja ugovora o javnoj nabavi,

5. nedostavljanja jamstva za uredno ispunjenje ugovora o javnoj nabavi.

U slučaju podnošenja zajedničke ponude naručitelj će prihvatiti jamstvo za ozbiljnost ponude koje glasi na bilo kojega člana zajednice ponuditelja (garanta), pod uvjetom da dostavljeno jamstvo sadrži jasan i nedvosmislen navod da se radi o jamstvu za ponudu zajednice ponuditelja s navođenjem svih članova zajednice ponuditelja.

Ukoliko se, iz bilo kojeg razloga, produljuje rok za dostavu ponuda potrebno je sukladno tome uskladiti i važenje bankarske garancije jer rok valjanosti bankarske garancije ne smije biti kraći od roka valjanosti ponude. Ponuditelj može dostaviti jamstvo koje je duže od roka valjanosti ponude.

Ako tijekom postupka javne nabave istekne rok valjanosti ponude i jamstva za ozbiljnost ponude, Naručitelj je obvezan prije odabira zatražiti produženje roka valjanosti ponude i jamstva od ponuditelja koji je podnio ekonomski najpovoljniju ponudu, u roku od 5 (pet) dana, računajući od dana slanja zahtjeva Naručitelja putem EOJN RH.

Iznimno od prethodno propisanog jamstva za ozbiljnost ponude, gospodarski subjekt može Naručitelju, Općini Čavle uplatiti novčani polog u iznosu od 35.000,00 kuna na IBAN Erste bank IBAN: HR84 2402 0061 8061 0000 7 s naznakom: jamstvo za ozbiljnost ponude u postupku javne nabave evidencijski broj nabave :

Ako gospodarski subjekt uplati novčani polog kao jamstvo za ozbiljnost ponude, dužan je **u sklopu svoje ponude dostaviti dokaz o plaćanju na temelju kojeg se može utvrditi da je transakcija izvršena**, pri čemu se dokazom smatraju i neovjerene preslike ili ispisi provedenih naloga za plaćanje, uključujući i onih izdanih u elektroničkom obliku. Na temelju dostavljenog dokaza o plaćanju pologa, Naručitelj provjerava izvršenje uplate na računu Naručitelja. Gospodarski subjekt u ponudi treba navesti IBAN, model i poziv na broj s kojim će Naručitelj izvršiti povrat novčanog pologa.

Način dostave bankarske garancije kod elektroničke dostave ponuda propisan je u točki 6.2.2. ove Dokumentacije o nabavi.

Naručitelj će vratiti ponuditeljima jamstvo za ozbiljnost ponude u roku od 10 (deset) dana od dana potpisivanja ugovora o javnoj nabavi, odnosno dostave jamstva za uredno izvršenje ugovora o javnoj nabavi, a presliku jamstva će pohraniti.

**7.4.2. Jamstvo za uredno ispunjenje ugovora**

Odabrani ponuditelj je obvezan dostaviti Naručitelju, u roku od 15 (petnaest) dana od dana potpisa i ovjere Ugovora o javnoj nabavi, a prije isteka jamstva za ozbiljnost ponude, jamstvo za uredno ispunjenje ugovora, u iznosu 10% (deset posto) vrijednosti ugovora o javnoj nabavi (bez PDV-a), a u obliku bezuvjetne i neopozive bankarske garancije, naplative od banke na prvi poziv, bez prava prigovora, s rokom važenja 90 dana dužim od ugovorenog roka izvršenja posla.

Zamjena dostavljene bankarske garancije drugim instrumentima osiguranja nije dopuštena osim u slučaju ako se osigura novčani polog u traženom iznosu, na koji ponuditelj nema pravo zaračunavati kamatu.

**7.4.3. Jamstvo za otklanjanje nedostataka u jamstvenom roku**

**Jamstvo za otklanjanje nedostataka u jamstvenom roku iznosi 1 godinu osim ako ponuditelj u svojoj ponudi duži jamstveni rok ( točka 6.6.3. ove Dokumentacije o nabavi)**

Za kvalitetu izvedenih radova i materijale, ponuditelj u roku od 8 dana od izvršene primopredaje radova dostavlja Naručitelju jamstvo za otklanjanje nedostataka u jamstvenom roku, u obliku zadužnice/bjanko zadužnice ovjerene kod javnog bilježnika, na iznos od 10% (deset posto) vrijednosti ugovora o javnoj nabavi (bez PDV-a) potvrđenu kod javnog bilježnika i popunjenu u skladu s Pravilnikom o obliku i sadržaju zadužnice ili Pravilnikom o obliku i sadržaju bjanko zadužnice (“Narodne novine”, broj 115/12, 82/17).

Odabrani ponuditelj obvezan je u jamstvenom roku bez prava na posebnu naknadu izvršiti otklanjanje svih nedostatke na opremi koja je predmet nabave.

Ovo jamstvo Naručitelj će aktivirati u slučaju da odabrani ponuditelj u jamstvenom roku ne ispuni svoju obvezu otklanjanja nedostataka koju ima po osnovi jamstva ili s naslova naknade štete.

Neiskorišteno jamstvo će biti vraćeno odabranom ponuditelju .

**7.4.4. Novčani polog**

Neovisno o sredstvu jamstva koje je Naručitelj odredio u točkama 7.4.1., 7.4.2. i 7.4.3., ponuditelj može dati novčani polog u traženom iznosu. Novčani polog uplaćuje se u traženom iznosu na poslovni račun Naručitelja i na način naveden u točki 7.4.1. ove Dokumentacije o nabavi, uz obvezno navođenje svrhe jamstva.

## **7.5. DATUM, VRIJEME I MJESTO JAVNOG OTVARANJA PONUDA**

**Ponuditelj svoju elektroničku ponudu mora dostaviti predajom u Elektronički oglasnik javne nabave Republike Hrvatske (EOJN RH) najkasnije do 20. rujna 2021 . godine do 12:00 sati.**

Otvaranje ponuda obavit će se odmah nakon isteka roka za dostavu ponuda u Općini Čavle, Čavja 31, 51219 Čavle. ( prostor općinske vijećnice) odnosno dana 14.rujna 2021. u 12.00. sati

Javnom otvaranju ponuda smiju prisustvovati ovlašteni predstavnici Ponuditelja i druge osobe. Pravo aktivnog sudjelovanja na javnom otvaranju ponuda imaju članovi stručnog povjerenstva za javnu nabavu i ovlašteni predstavnici Ponuditelja.

## **7.6. POSEBNI UVJETI ZA IZVRŠENJE UGOVORA**

Ugovor o javnoj nabavi mora se izvršavati sukladno zahtjevima i uvjetima utvrđenim tehničkim specifikacijama i ostalim uvjetima i zahtjevima iz ove Dokumentacije o nabavi.

**Prijedlog ugovora ponuditelj prilaže u sklopu svoje ponude.**

Za izvršenje svih radova treba primjenjivati važeće tehničke propise, a ugrađena oprema koju ponuditelj dobavlja i ugrađuje mora odgovarati prema troškovniku koji je sastavni dio ove dokumentacije.

Odabrani ponuditelj se obvezuje ugovorene poslove izvršavati s obveznim angažmanom potrebnog broja stručnjaka kako bi predmetni radovi bili završeni u zahtijevanom roku za izvršenje te osigurati da sve poslove koji su predmet nabave izvode stručne osobe koje imaju sva potrebna ovlaštenja sukladno važećim zakonima i drugim propisima.

Odabrani ponuditelj dužan je u ispunjavanju obveze iz svoje profesionalne djelatnosti postupati s povećanom pažnjom, prema pravilima struke.

Ukoliko odabrani ponuditelj prekorači ugovoreni rok za izvršenje radova, a prekoračenje nije uzrokovano okolnostima iz ugovora kada se rok za izvođenje radova utvrđen ugovorom iznimno može produljiti, Naručitelj ima pravo naplatiti od odabranog ponuditelja ugovornu kaznu koja se određuje na način da se za svaki dan od dana prekoračenja ugovorenog roka, odnosno zakašnjenja, obračuna iznos od 2 ‰ (dva promila) do najviše 5 % (pet posto) ugovorene vrijednosti opreme.

Ugovorna kazna neće osloboditi odabranog ponuditelja obveze da dovrši radove ili bilo koje druge obveze, zadatke ili odgovornosti koje ima prema Ugovoru o javnoj nabavi i Dokumentaciji o nabavi.

Naručitelj ima pravo na raskid ugovora na štetu Odabranog ponuditelja nakon 15 dana zakašnjenja.

Ako šteta koju Naručitelj pretrpi, zbog neurednog izvršenja obveza Odabranog ponuditelja, prelazi iznos ugovorne kazne Naručitelj ima pravo na iznos naknade štete koji prelazi visinu ugovorne kazne.

Naručitelj ima pravo iznos iz prethodnih stavaka odbiti od bilo kojeg računa Odabranog ponuditelja ili ukoliko to želi putem jamstva za uredno ispunjenje ugovora.

Na ostale bitne uvjete u vezi s predmetom nadmetanja i ugovorom o javnoj nabavi s odabranim ponuditeljem odgovarajuće će se primjenjivati odredbe Zakona o obveznim odnosima te drugi relevantni zakoni i podzakonski propisi koji reguliraju izvršenje predmetne vrste ugovora.

## **7.7. ROK ZA DONOŠENJE ODLUKE O ODABIRU**

Naručitelj, na temelju utvrđenih činjenica i okolnosti te na osnovi rezultata pregleda i ocjene ponuda i kriterija za odabir ponude, u postupku javne nabave donosi odluku o odabiru odnosno, ako postoje razlozi za poništenje postupka javne nabave iz članka 298. ZJN-a 2016, odluku o poništenju.

Odluku o odabiru ili odluku o poništenju postupka javne nabave s preslikom zapisnika o pregledu i ocjeni, Naručitelj će dostaviti sudionicima postupka javne nabave putem EOJN RH.

Rok za donošenje odluke o odabiru ili odluke o poništenju postupka javne nabave iznosi 60 dana od isteka roka za dostavu ponude.

Obrazloženje navedenog roka za donošenje odluke o odabiru ili odluke o poništenju:

Navedeni rok za donošenje odluke o odabiru ili odluke o poništenju iznosi 60 dana od isteka roka za dostavu ponude iz razloga jer se radi o postupku javne nabave u okviru EU projekta i vremenu potrebnom za provedbu svih aktivnosti i procedure pregleda i ocjene ponude te donošenja meritorne odluke kod Naručitelja sukladno propisanim procedurama definiranim pozitivnim propisima i internim aktima Naručitelja.

## **7.8. ROK, NAČIN I UVJETI PLAĆANJA**

Izvedene radove Naručitelj će plaćati na žiro račun odabranog ponuditelja ili njegovog podugovaratelja temeljem ispostavljenih privremenih mjesečnih situacija i okončane situacije, ovjerenih od strane nadzornog inženjera u roku do 60 (šezdeset) dana od dana primitka uredne situacije , odnosno eRačuna.

Naručitelj ne predviđa plaćanje predujma (avansa).

Način plaćanja: Plaćanje se vrši na IBAN odabranog ponuditelja ili njegovog podugovaratelja.

**Obrazloženje roka plaćanja od 60 dana:**

**Navedeni rok je određen zbog sufinanciranja plaćanja izvršenih poslova dodjelom bespovratnih sredstava od strane MRFFEU te trajanja potrebnih procedura za plaćanje.**

## **7.9. ROK ZA IZJAVLJIVANJE ŽALBE NA DOKUMENTACIJU O NABAVI TE NAZIV I ADRESA ŽALBENOG TIJELA**

Za rješavanje o žalbama nadležna je **Državna komisija za kontrolu postupaka javne nabave, Koturaška cesta 43/IV, 10000 ZAGREB, REPUBLIKA HRVATSKA**.

Žalbeni postupak vodi se prema odredbama ovoga Zakona i Zakona o općem upravnom postupku. Žalbeni postupak temelji se na načelima javne nabave i upravnog postupka.

Pravo na žalbu ima svaki gospodarski subjekt koji ima ili je imao pravni interes za dobivanje ugovora o javnoj nabavi i koji je pretrpio ili bi mogao pretrpjeti štetu od navodnoga kršenja subjektivnih prava.

Žalba se izjavljuje Državnoj komisiji u pisanom obliku. Žalba se dostavlja neposredno, putem ovlaštenog davatelja poštanskih usluga ili elektroničkim sredstvima komunikacije putem međusobno povezanih informacijskih sustava Državne komisije i EOJN RH.

Žalitelj je obvezan primjerak žalbe dostaviti naručitelju u roku za žalbu.

Žalba mora sadržavati najmanje podatke i dokaze navedene u članku 420. ZJN.

U otvorenom postupku žalba se izjavljuje u roku 10 (deset) dana, i to od dana:

* objave poziva na nadmetanje, u odnosu na sadržaj poziva ili dokumentacije o nabavi,
* objave obavijesti o ispravku, u odnosu na sadržaj ispravka,
* objave izmjene dokumentacije o nabavi, u odnosu na sadržaj izmjene dokumentacije,
* otvaranja ponuda u odnosu na propuštanje naručitelja da valjano odgovori na pravodobno dostavljen zahtjev dodatne informacije, objašnjenja ili izmjene dokumentacije o nabavi te na postupak otvaranja ponuda,
* primitka odluke o odabiru ili poništenju, u odnosu na postupak pregleda, ocjene i odabira ponuda, ili razloge poništenja.

U slučaju izjavljivanja žalbe na Dokumentaciju o nabavi ili izmjenu Dokumentacije o nabavi, Naručitelj će, sukladno članku 419. ZJN, objaviti informaciju da je izjavljena žalba i da se zaustavlja postupak javne nabave.

Žalitelj koji je propustio izjaviti žalbu u određenoj fazi otvorenog postupka javne nabave sukladno gore navedenim opcijama nema pravo na žalbu u kasnijoj fazi postupka za prethodnu fazu.

# **8. OSTALI PODACI I INFORMACIJE**

## **8.1.DODATNE INFORMACIJE, OBJAŠNJENJA ILI IZMJENE U VEZI S DOKUMENTACIJOM O NABAVI**

Gospodarski subjekti mogu zahtijevati dodatne informacije, objašnjenja ili izmjene u vezi s dokumentacijom o nabavi tijekom roka za dostavu ponuda.

**Zainteresirani gospodarski subjekti zahtjeve za dodatne informacije, objašnjenja ili izmjene u vezi s dokumentacijom o nabavi Naručitelju dostavljaju isključivo putem EOJN RH.**

Pod uvjetom da je zahtjev dostavljen pravodobno, Naručitelj je obvezan odgovor, dodatne informacije i objašnjenja bez odgode, a najkasnije tijekom četvrtog dana prije roka određenog za dostavu ponuda staviti na raspolaganje na isti način i na istim internetskim stranicama kao i osnovnu dokumentaciju **(https://eojn.nn.hr/Oglasnik)**, bez navođenja podataka o podnositelju zahtjeva.

Zahtjev je pravodoban ako je dostavljen najkasnije tijekom šestog dana prije roka određenog za dostavu ponuda.

Naručitelj će, ukoliko je to potrebno, produžiti rok za dostavu ponuda ili zahtjeva za sudjelovanje sukladno članku 240. ZJN.

Na sva pitanja koja se tiču ponuda, uvjeta, načina i postupka nabave, a nisu regulirana ovom dokumentacijom o nabavi primjenjivati će se odredbe ZJN., Pravilnika o dokumentaciji o nabavi te ponudi u postupcima javne nabave („Narodne novine“, br. 65/17 i 144/20) te drugi relevantni zakoni i podzakonski propisi Republike Hrvatske.

## **8.2. SKLAPANJE I DOPUŠTENE IZMJENE UGOVORA O JAVNOJ NABAVI**

**Prijedlog ugovora o javnoj nabavi je sadržan u Prilogu 3. ove Dokumentacije o nabavi.**

Ugovor u pisanom obliku Naručitelj će s odabranim ponuditeljem sklopiti najkasnije u roku od 30 dana od dana izvršnosti odluke o odabiru.

Ugovor stupa na snagu onoga dana kada ga potpiše posljednja ugovorna strana te je na snazi do izvršenja svih obaveza ugovornih strana.

Na odgovornost ugovornih strana za ispunjenje obveza iz ugovora o javnoj nabavi primjenjuju se odgovarajuće odredbe Zakona o obveznim odnosima („Narodne novine“, broj: 35/05, 41/08, 78/15 i 29/18).

Rok za izvršenje posla utvrđen Točkom 2.8. ove Dokumentacije o nabavi iznimno se može produljiti u slučajevima:

* u kojima je radi bitno promijenjenih okolnosti, više sile ili neispunjenja obveza Naručitelja odabrani ponuditelj bio spriječen izvršiti poslove, o kojim okolnostima je dužan pisanim putem zahtijevati produljenje roka do prestanka okolnosti, a najkasnije 3 (tri) dana od nastanka okolnosti koje dovode do zakašnjenja,
* kada Naručitelj izda nalog o privremenoj ili trajnoj obustavi izvršenja poslova .

Prethodno navedene okolnosti dokazuju se temeljem pisane dokumentacije.

O produženju roka izvršenja posla sklapa se dodatak ugovoru koji mora biti u pisanom obliku.

U slučaju da tijekom izvršenja ugovora dođe do potrebe za izmjenom ugovora, Naručitelj zadržava pravo izmijeniti ugovor o javnoj nabavi tijekom njegova trajanja bez provođenja novog postupka javne nabave pod uvjetom da se ne radi o značajnim izmjenama te da ukupna vrijednost svih izmjena osnovnog ugovora bez PDV-a **ne smije biti veća od 10%** vrijednosti osnovnog ugovora te da izmjena ne mijenja cjelokupnu prirodu ugovora.

U slučajevima izmjena ugovora tijekom njegova trajanja, a koje nisu značajne, primjenjuju se odredbe članka 320. ZJN.

Sukladno članku 321. ZJN značajne izmjene ugovora neće biti dopustive.

Za stavke koje su navedene u troškovniku ponude, primijenit će se jedinične cijene iz ponudbenog troškovnika, a za stavke koje nisu navedene u troškovniku ponude, primijenit će se realne tržišne cijene , uz detaljnu analizu cijene stavke, prethodno izrađenu od strane ponuditelja u kojoj moraju biti razvidne stavke troška materijala te troška ugradnje.

Izmijenjeni ili povećani poslovi regulirati će se dodatkom ugovora uz prethodno pribavljenu suglasnost nadzornog inženjera i ovlaštenog predstavnika Naručitelja.

Na sva pitanja koja se tiču ponuda, uvjeta, načina i postupka nabave, a nisu regulirana ovom dokumentacijom o nabavi primjenjivati će se odredbe ZJN., Pravilnika o dokumentaciji o nabavi te ponudi u postupcima javne nabave („Narodne novine“, br. 65/17 i 75/20).

**Prilog 1. – Stručno iskustvo kriterij ekonomski najpovoljnije ponude- smatra se iskustvo na radovima na zaštiti kulturnih dobara .**

|  |  |
| --- | --- |
| **Naziv tvrtke :** |  |
| **Adresa:** |  |
| **OIB:** |  |

|  |  |  |  |
| --- | --- | --- | --- |
| **Red. Broj potvrde**  |  **Vrijednost – bez pdv-a**  | **Kratak opis projekta-nabava opreme i instaliranje opreme i aplikacija**  | **Vrijeme i mjesto isporuke opreme projekta-instairanja aplikacija (od datuma / do datuma)** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

**Prilog 2. – Izjava o jamstvenom roku za otklanjanje nedostataka – kriterij ekonomski najpovoljnije ponude**

**Ponuditelj**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(naziv, OIB ili nacionalni broj u državi sjedišta u slučaju da strani ponuditelji podnose ponude i sjedište ponuditelja)

**IZJAVA O JAMSTVENOM ROKU ZA OTKLANJANJE**

**BITNIH NEDOSTATAKA**

**Izjavljujemo da za otklanjanje bitnih nedostataka** od dana izvršene primopredaje dajemo jamstveni rok u trajanju od:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (slovima: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ) godina.

Za otklanjanje bitnih nedostataka , u roku od 8 dana od izvršene primopredaje dostavit ćemo Naručitelju, Općini Čavle jamstvo za otklanjanje nedostataka u jamstvenom roku, u obliku zadužnice/bjanko zadužnice ovjerene kod javnog bilježnika, na iznos od 10% (deset posto) vrijednosti ugovora o javnoj nabavi (bez PDV-a) potvrđenu kod javnog bilježnika i popunjenu u skladu s Pravilnikom o obliku i sadržaju zadužnice ili Pravilnikom o obliku i sadržaju bjanko zadužnice (“Narodne novine”, broj 115/12, 82/17).

Datum: \_\_\_\_\_\_\_\_\_\_\_\_\_\_\_\_\_\_\_\_\_

M.P. ZA PONUDITELJA

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (ime i prezime, potpis)

**Prilog 3. – PRIJEDLOG UGOVORA O JAVNOJ NABAVI**

**OPĆINA ČAVLE**,Čavja 31, 51219 Čavle, OIB: 27613220645, koju zastupa načelnica Ivana Cvitan Polić (u daljnjem tekstu: Naručitelj)

i

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,** \_\_\_\_\_\_\_\_\_\_, \_\_\_\_\_\_\_\_\_\_,OIB ili nacionalni broj u državi sjedišta: \_\_\_\_\_\_\_\_\_\_\_\_,kojeg zastupa \_\_\_\_\_\_\_\_\_\_\_\_\_\_\_\_\_\_\_ (u daljnjem tekstu: Izvršitelj),

sklopili su sljedeći

**UGOVOR O JAVNOJ NABAVI ROBE**

 **Kaštel Grobnik –Multimedijalni vodič -računalna oprema**

 **Grupa A.**

**I. PREDMET UGOVORA**

Članak 1.

Predmet ovog Ugovora je izvršenja poslova „ Kaštel Grobnik-Multimedijalni vodič , sukladno provedenom postupku javne nabave objavljenom u EOJN RH dana , evidencijski broj nabave i Odluci o odabiru najpovoljnije ponude za nabavu radova, (KLASA: \_\_\_\_\_\_\_, URBROJ: \_\_\_\_\_\_\_\_\_ od \_\_. \_\_\_\_ 2021. godine).

Poslove iz prethodnog stavka ovog članka Izvršitelj se obvezuje izvesti prema Ponudi broj: ------ od \_\_. \_\_\_\_\_ 2021. godine i ponudbeno-ugovornom troškovniku radova koji priliježe ovom Ugovoru i čini njegov sastavni dio.

Članak 2.

Izvršitelj potpisom ovog Ugovora jamči da je upoznat sa svim specifičnostima lokacije te načinom i tehnologijom izvođenja poslova, te da je upoznat s projektnom dokumentacijom u cijelosti.

Izvršitelj također potvrđuje da su mu poznati svi uvjeti za izvršenje posla , da je proučio projektnu dokumentaciju, lokaciju i da se upoznao sa svim uvjetima koji mogu utjecati na tehnička složenost i tehnologiju izvršenja poslova koji su predmet ovog ugovora.

Izvršitelj se potpisom ovog Ugovora odriče prava na moguće prigovore s osnova nepoznavanja uvjeta i načina izvođenja radova.

Članak 3.

Za izvođenje radova iz članka 1. ovog Ugovora, Ministarstvo kulture, Uprava za zaštitu kulturne baštine, Konzervatorski odjel u Rijeci, izdalo je Rješenje za prethodno odobrenje na izvedbeni projekt ------------------

Isto Rješenje Ministarstvo kulture, Uprava za zaštitu kulturne baštine, Konzervatorski odjel u Rijeci izdano je pod brojem Klasa: UP/I Ur.br., dana

**II. CIJENA RADOVA I NAČIN PLAĆANJA**

Članak 4.

Sukladno ponudi Izvršitelja iz članka 1. ovog Ugovora, ponuđena cijena iznosi ----------------- kuna bez PDV-a, odnosno ------------------- kuna s PDV-om.

Članak 5.

Naručitelj se obvezuje Izvršitelju platiti stvarno izvršene poslove i stvarno ugrađene količine , prema privremenim mjesečnim i okončanoj situaciji prethodno ovjerenoj od ovlaštenog predstavnika Naručitelja, u roku do 60 (šezdeset) dana od dana zaprimljene uredne situacije, odnosno eRačuna na IBAN Izvršitelja posla.

Članak 6.

Sve dostavljene primjedbe na privremenu situaciju, moraju se razriješiti prije dostavljanja slijedeće privremene situacije.

Ugovorene jedinične cijene iz ugovorenog troškovnika u sebi sadrže sve troškove rada, dobave i ugradnje osnovnog i pomoćnog materijala, pripremu i organizaciju prostora, transportne troškove, i sve druge izdatke potrebne za potpuno dovršenje poslova sukladno projektnoj dokumentaciji, dokumentima ponude i tehničkim propisima.

Konačna vrijednost posla utvrdit će se okončanim obračunom na osnovu stvarno izvršenog posla i jediničnih cijena iz ugovornog troškovnika, kao i odredbi ovog Ugovora.

**III. UVOĐENJE U POSAO I ROK IZVRŠENJA RADOVA**

Članak 7.

Izvršitelj će Naručitelja uvesti u posao u roku ne dužem od 15 (petnaest) dana od dana obostranog potpisa ovog Ugovora. Naručitelj će odrediti točan datum uvođenja u posao i pisanim putem, najmanje 8 (osam) dana prije uvođenja u posao obavijestiti Izvršitelja.

Naručitelj će Izvršitelju osigurati priključke neophodne za izvršenje poslova. Izvršitelj se obvezuje radove iz članka 1. ovog Ugovora izvesti u roku od 90 dana od uvođenja u posao.

Članak 8.

Rok za izvođenje radova utvrđen ovim Ugovorom iznimno se može produljiti u slučajevima:

* u kojima je radi bitno promijenjenih okolnosti, više sile ili neispunjenja obveza Naručitelja Izvršitelj bio spriječen izvršavati poslove, o kojim okolnostima je dužan pisanim putem zahtijevati produljenje roka završetka radova do prestanka okolnosti, a najkasnije 3 (tri) dana od nastanka okolnosti koje dovode do zakašnjenja,
* kada Naručitelj ili nadležno tijelo izda nalog o privremenoj ili trajnoj obustavi radova.

O produženju roka izvođenja radova sklapa se dodatak ovom Ugovoru koji mora biti u pisanom obliku.

**IV. JAMSTVA IZVOĐAČA**

 Članak 9.

Za uredno ispunjenje obveza iz ovog Ugovora, u roku od najkasnije 15 (petnaest) dana od dana potpisa i ovjere ovog Ugovora, Izvršitelj je dužan Naručitelju dostaviti **jamstvo za uredno ispunjenje ugovora za slučaj povrede ugovornih obveza** u obliku bezuvjetne i neopozive bankarske garancije koju izdaje bankarska institucija nadležna za financijsko poslovanje izvođača.

Jamstvo mora biti u visini od 10% (deset posto) od ugovorenog iznosa bez PDV-a, s klauzulom „plativo na prvi poziv“ odnosno „bez prava prigovora“, te mora biti bezuvjetno i s rokom dužim 90 dana od ugovorenog roka za ispunjenje ugovornih obveza .

Zamjena dostavljene bankarske garancije drugim instrumentima osiguranja nije dopuštena osim u slučaju ako se osigura novčani polog u traženom iznosu, na koji Izvođač nema pravo zaračunavati kamatu.

Posljedica nepoštivanja obveze na način i u predviđenom roku iz stavka 1. ovog članka je trenutni raskid ovog Ugovora sa svim posljedicama koje iz toga proizlaze za Izvođača i aktiviranje jamstva za ozbiljnost ponude .

U slučaju produženja roka trajanja ovog Ugovora, Izvođač dostavlja produženo jamstvo za uredno ispunjenje ugovora za slučaj povrede ugovornih obveza za naredno razdoblje u kojem će završiti ugovorne poslove, sukladno prethodno navedenim uvjetima.

Novo jamstvo Izvođač je obvezan dostaviti najkasnije 5 (pet) dana prije isteka roka važenja jamstvo za uredno ispunjenje ugovora.

Jamstvo za uredno ispunjenje Ugovora vraća se nakon dostave jamstva za otklanjanje nedostataka u jamstvenom roku.

Jamstvo za uredno ispunjenje Ugovora Naručitelj ima pravo naplatiti u sljedećim slučajevima:

a) u slučaju svake povrede ugovorne obveze od strane Izvršitelja zbog koje Naručitelju nastane šteta i to u iznosu visine nastale štete s pripadajućim kamatama.

b) u slučaju ne dostavljanja novog jamstva (produljenja jamstva zbog neizvršenja radova u ugovorenom roku) i to u punom iznosu istog jamstva, bez obveze vraćanja naplaćenog iznosa.

c) radi naplate ugovorne kazne zbog zakašnjenja Izvršitelja u ispunjenju svojih obveza iz ugovora o javnoj nabavi, i to u visini ugovorne kazne.

d) u slučaju neispunjenja ugovorne obveze od strane Izvršitelja zbog razloga za koje je odgovoran Izvršitelj kao i u slučaju raskida ugovora kojeg je uzrokovao Izvršitelj to u punom iznosu jamstva.

e) u drugim slučajevima, radi naplate potraživanja koja Naručitelj ima prema Izvršitelju u svezi s ugovorom o javnoj nabavi do visine iznosa koje Naručitelj potražuje.

f) uvijek kada je to predviđeno ostalim odredbama ovog Ugovora.

Članak 10.

Jamstveni rok za izvedene poslove iznosi 1 (jednu) godinu i počinje teći danom obavljene primopredaje posla i potpisa primopredajnog zapisnika.

Izvršitelj je u obvezi u roku od 8 dana od izvršene primopredaje dostaviti Naručitelju jamstvo za otklanjanje nedostataka u jamstvenom roku, u obliku zadužnice/bjanko zadužnice ovjerene kod javnog bilježnika, na iznos od 10% (deset posto) vrijednosti ugovora o javnoj nabavi (bez PDV-a) potvrđenu kod javnog bilježnika i popunjenu u skladu s Pravilnikom o obliku i sadržaju zadužnice ili Pravilnikom o obliku i sadržaju bjanko zadužnice (“Narodne novine”, broj 115/12, 82/17), s rokom važenja najmanje \_\_ (\_\_\_\_\_\_\_\_) godina.

Tijekom trajanja jamstvenog roka Izvršitelj je obvezan odmah, o svom trošku, pristupiti otklanjanju nedostataka, u slučaju potrebe hitnih otklanjanja najkasnije 24 sata od trenutka primanja obavijesti, u ostalim slučajevima u roku od 3 radna dana od trenutka primanja obavijesti, te iste otkloniti u primjerenom roku.

Jamstvo za otklanjanje nedostataka u jamstvenom roku Naručitelj će aktivirati u slučaju da Izvršitelj u jamstvenom roku ne ispuni svoju obvezu otklanjanja nedostataka koju ima po osnovi jamstva ili s naslova naknade štete.

Ukoliko Izvršitelj ne pristupi otklanjanju nedostataka u ugovorenom roku Naručitelj može iste nedostatke otkloniti po trećim osobama, na teret Izvršitelja.

Neiskorišteno jamstvo će biti vraćeno Izvršitelju po izvršenim obvezama iz ugovora, odnosno po isteku njegova važenja.

Izvršitelj može dati novčani polog u traženom iznosu. Novčani polog uplaćuje se u traženom iznosu na poslovni račun Naručitelja uz obavezno navođenje svrhe jamstva.

**V. OBVEZE IZV****RŠITELJA**

Članak 11.

Izvršitelj se obvezuje u izvođenju poslova pridržavati se ugovorenih rokova, izvoditi poslove u skladu s projektom, tehničkim opisima i uvjetima iz ponudbeno-ugovornog troškovnika.

Pri izvođenju radova iz stavka 1. Izvršitelj je dužan uvažavati upute ovlaštenog predstavnika Naručitelja, pridržavati se dokumentacije i svih pisano priloženih eventualnih promjena, uredno voditi propisanu službenu dokumentaciju - pribaviti potrebna jamstva .

Po izvršenim poslovima ukloniti preostali materijal, sredstva za rad, te propisano zbrinuti otpad nastao tijekom instaliranja opreme.

Članak 12.

Izvršitelj je dužan dobaviti i ugraditi kvalitetnu opremu i materijale koji odgovaraju propisanim standardima, a koji su predviđeni troškovnikom.

Troškovnik radova iz stavka 1. ovog članka čini sastavni dio ovog Ugovora.

#

**VII. OVLAŠTENI PREDSTAVNICI ZA PRAĆENJE IZVRŠENJA UGOVORA**

Članak 13.

Ovlašteni predstavnici za praćenje izvršenja ugovora, koji će u ime ugovornih strana surađivati su: u ime Naručitelja \_\_\_\_\_\_\_\_\_\_\_\_\_, te u ime Izvođača: \_\_\_\_\_\_\_\_\_\_\_\_\_.

Izvršitelj se obvezuje poslove izvršenja konkretnih radova povjeriti osobama koje imaju odgovarajuće znanje i stručne sposobnosti za izvođenje radova koji im se povjeravaju.

Ovlašteni predstavnik Naručitelja ovlašten je neprestano nadzirati tijek i dinamiku izvođenja radova te stavljati primjedbe i davati upute, a ima pravo narediti obustavljanje daljnjeg tijeka izvršenja poslova i tražiti popravak pojedinih dijelova, ako se radovi izvode protivno pravilima struke, tehničkim propisima ili standardima.

**VIII. PRIMOPREDAJA IZVRŠENIH RADOVA**

#

Članak 14.

Primopredaji se pristupa u roku od 3 dana po potvrdi nadzornog inženjera o završetku svih ugovorenih poslova, nakon čega će Naručitelj imenovati Povjerenstvo za primopredaju radova.

Povjerenstvo iz prethodnog stavka čine predstavnici Naručitelja, Izvršitelja te nadzorni inženjer.

Ukoliko se u tijeku Primopredaje poslova utvrde nedostaci , Izvršitelju će se dati primjereni rok za otklanjanje istih koji ne produžuje ukupan rok , a ukoliko istih nema, smatra se da je primopredaja uspješno izvršena, te se može pristupiti okončanom obračunu.

Preuzimanje se obavlja se zapisnički, a Zapisnik o primopredaji i okončanom obračunu izrađuje nadzor i potpisuju članovi Povjerenstva za primopredaju radova.

Izvršitelj je dužan uz Zapisnik o primopredaji i okončanom obračunu predati Naručitelju sve potrebne dokaze o kvaliteti i ispravnosti opreme.

**IX. PRIJEVREMENI PRESTANAK UGOVORA I UGOVORNA KAZNA**

Članak 21.

U slučaju raskida ovog Ugovora, bilo sporazumno ili izazvano višom silom, ugovorene strane će putem sporazumno izabranog povjerenstva utvrditi stupanj gotovosti radova i njihovu vrijednost.

U slučaju navedenom u prethodnom stavku ovog članka, Izvršitelj ima pravo tražiti naplatu samo za izvršene poslove.

Članak 22.

Ukoliko Izvršitelj prekorači rok za izvršenje radova iz članka 7. ovog Ugovora, a prekoračenje nije uzrokovano okolnostima iz članka 8. ovog Ugovora, Naručitelj ima pravo naplatiti od Izvršitelja ugovorenu kaznu koja se određuje na način da se za svaki dan od dana prekoračenja ugovorenog roka, odnosno zakašnjenja obračuna iznos od 2 ‰ (dva promila) do najviše 5 % (pet posto) ugovorene vrijednosti radova.

Ugovorna kazna naplatit će se prijebojem s privremenom/okončanom situacijom ili naplatom jamstva za uredno ispunjenje iz članka 8. stavak 8. c) ovog Ugovora.

Ugovorna kazna neće osloboditi Izvršitelja obveze da dovrši radove ili bilo koje druge obveze, zadatke ili odgovornosti koje ima prema ovom Ugovoru o javnoj nabavi radova i Dokumentaciji o nabavi.

Članak 22**.**

Ugovorne strane suglasno utvrđuju da Naručitelj ima pravo na jednostrani otkaz ovog Ugovora:

* ukoliko Izvršitelj rok izvršenja prekorači za više od 15 (petnaest) dana.

Prije jednostranog otkaza ovog Ugovora Naručitelj je obvezan pisanim putem, preporučenom poštom, upozoriti Izvršitelja o namjeri jednostranog otkaza, te isto obrazložiti.

Jednostrani otkaz ovog Ugovora Naručitelj može izjaviti Izvršitelju pisanim putem nakon isteka roka od 7 (sedam) dana od dana dostave pisanog upozorenja Izvođaču. U slučaju raskida Izvršitelj je u obvezi snositi troškove produženog trajanja nadzora, ako do prekoračenja ugovorenog roka izgradnje dođe njegovom krivnjom.

**X. ZAVRŠNE ODREDBE**

Članak 23.

U slučaju da tijekom izvršenja ugovora dođe do potrebe za izmjenom ili povećanjem ugovora, Naručitelj zadržava pravo izmijeniti ovaj Ugovor tijekom njegova trajanja bez provođenja novog postupka javne nabave pod uvjetom da ukupna vrijednost svih izmjena bez PDV-a ne smije biti veća od 15 % te da izmjena ne mijenja cjelokupnu prirodu ugovora.

Za stavke radova koje su navedene u ponudbeno-ugovornom troškovniku, primijenit će se jedinične cijene iz ponudbenog troškovnika, a za stavke koje nisu navedene u ponudbeno-ugovornom troškovniku, primijenit će se realne tržišne cijene potvrđene od strane nadzornog inženjera, uz detaljnu analizu cijene stavke, prethodno izrađenu od strane Izvršitelja u kojoj moraju biti razvidne stavke troška materijala te troška.

Izmijenjeni ili povećani radovi regulirati će se dodatkom ugovora uz prethodno pribavljenu suglasnost nadzornog inženjera i ovlaštenog predstavnika Naručitelja.

Članak 24.

Za sve što ovim ugovorom nije posebno predviđeno primjenjivat će se odgovarajuće odredbe Zakona o obveznim odnosima RH.

Članak 25.

Ugovorne strane su suglasne da će sve sporove u vezi s provedbom ovog Ugovora nastojati rješavati sporazumno, a u protivnom ugovaraju rješavanje spora putem stvarno nadležnog suda u Rijeci.

Članak 26.

Ovaj Ugovor stupa na snagu danom potpisa osoba ovlaštenih za zastupanje Naručitelja i Izvršitelja.

Izmjene i dopune ovog Ugovora i njegovih dodataka važeće su samo ako su sačinjene u pisanom obliku, te potpisane i ovjerene od obiju strana.

Članak 27.

U znak prihvaćanja prava i obveza iz ovog Ugovora ugovorne strane istog potpisuju.

Članak 28.

Ovaj Ugovor je sastavljen u 4 (četiri) istovjetnih izvornih primjeraka, od kojih po 2 (dva) zadržava Naručitelj i 2 (dva) zadržava Izvođač.

|  |  |  |
| --- | --- | --- |
| Za **IZVOĐAČA** |  | Za **NARUČITELJA** |
| **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |  | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |
|  Broj: \_\_\_\_\_\_\_\_\_ U \_\_\_\_\_\_\_\_\_, \_\_\_\_\_\_\_\_\_\_\_\_\_\_\_ |  | KLASA: \_\_\_\_\_\_\_\_\_\_\_\_\_URBROJ: \_\_\_\_\_\_\_\_\_\_\_\_\_\_\_U Čavlima, \_\_\_\_\_\_\_\_\_\_\_\_ |

**DOKUMENTACIJA O NABAVI**

**OTVORENI POSTUPAK MALE VRIJEDNOSTI**

**ZA NABAVU OPREME ZA KAŠTEL GROBNIK**

**GRUPA B. OPREMA ZA PROSTORE**

**Evidencijski broj nabave iz Plana nabave :30/21**

Sukladno članku 3. točki 3. i članku 200. Zakona o javnoj nabavi ("Narodne novine", broj 120/16, dalje u tekstu: ZJN 2016) te Pravilniku o dokumentaciji o nabavi te ponudi u postupcima javne nabave („Narodne novine“ broj 65/2017 i 75/2020 ) izrađena je Dokumentacija o nabavi koja čini podlogu za izradu ponude u ovom postupku javne nabave.

## **GRUPA B - OPREMA ZA PROSTORE**

## **OPĆI PODACI**

## **1.1.PODACI O NARUČITELJU: OPĆINA ČAVLE**

Sjedište: Čavja 31, 51219 Čavle

Tel: +385 51 20 83 00

Fax: +385 51 20 83 11

OIB: 27613220645

IBAN: HR1424920081500053664

Adresa e-pošte:opcina@cavle.hr

URL: <http://www.cavle.hr/>

## **1.2. OSOBA ZADUŽENA ZA KONTAKT**

Odineja Mavrinac -Filipović

E-pošta: odineja@cavle.hr

Komunikacija i svaka druga razmjena informacija/podataka između Naručitelja i gospodarskih subjekata može se obavljati **isključivo na hrvatskom jeziku putem sustava Elektroničkog oglasnika javne nabave Republike Hrvatske (dalje: EOJN RH).**

Detaljne upute o načinu komunikacije između gospodarskih subjekata i Naručitelja u roku za dostavu ponuda putem sustava EOJN RH-a dostupne su na stranicama Oglasnika, na adresi: <https://eojn.nn.hr/Oglasnik/>.

Iznimno u skladu s člankom 63. ZJN-a, Naručitelj i gospodarski subjekti mogu komunicirati usmenim putem ako se ta komunikacija ne odnosi na ključne elemente postupka javne nabave, pod uvjetom da je njezin sadržaj u zadovoljavajućoj mjeri dokumentiran.

## **1.3.EVIDENCIJSKI BROJ NABAVE : Plan nabave Općine Čavle 30/21**

## **1.4.POPIS GOSPODARSKIH SUBJEKATA S KOJIMA JE NARUČITELJ U SUKOBU INTERESA**

Sukladno članku 80. stavak 2. točka 1. ZJN-a Naručitelj objavljuje da nema subjekata s kojima je Naručitelj u sukobu interesa.

## **1.5.VRSTA POSTUPKA JAVNE NABAVE**

Naručitelj provodi otvoreni postupak javne nabave male vrijednosti.

U otvorenom postupku javne nabave svaki zainteresirani gospodarski subjekt može dostaviti ponudu u roku za dostavu ponuda.

Naručitelj će u ovom postupku javne nabave primijeniti pravila za provedbu postupka javne nabave male vrijednosti te će ovaj postupak javne nabave objaviti u EOJN RH.

## **1.6.VRSTA UGOVORA O JAVNOJ NABAVI**

Sklapaju se ugovori o javnoj nabavi robe.

Ugovor u pisanom obliku mora se sklopiti u roku od 30 dana od dana izvršnosti Odluke o odabiru.

Ugovorne strane izvršavat će ugovor o javnoj nabavi radova u skladu s uvjetima određenima u dokumentaciji o nabavi i odabranom ponudom.

Naručitelji će nakon što Odluka o odabiru ekonomski najpovoljnije rangirane ponude postane izvršna, s odabranim ponuditeljem sklopiti Ugovor o javnoj nabavi robe.

## **1.7.PROCIJENJENA VRIJEDNOST NABAVE**

Ukupna procijenjena vrijednost nabave u ovom postupku javne nabave za nabavu GRUPE B. iznosi ukupno : **52.000,00** kuna bez poreza na dodanu vrijednost (PDV).

Naručitelj pridržava pravo da sukladno članku 298. stavak 1. točka 9. ZJN poništi postupak javne nabave ako cijena najbolje rangirane valjane ponude premaši iznos procijenjene vrijednosti nabave, osim ako javni naručitelj ima ili će imati osigurana sredstva.

## **1.8. NAVOD USPOSTAVLJA LI SE DINAMIČKI SUSTAV NABAVE**

Ne uspostavlja se dinamički sustav nabave.

## **1.9.NAVOD PROVODI LI SE ELEKTRONIČKA DRAŽBA**

Sklapanju ugovora o javnoj nabavi robe neće prethoditi elektronička dražba.

## **1.10.ELEKTRONIČKA DOSTAVA PONUDA**

Elektronička dostava ponuda obvezna je sukladno članku 280. ZJN.

## **1.11.INTERNETSKA STRANICA NA KOJOJ JE OBJAVLJENO IZVJEŠĆE O PROVEDENOM SAVJETOVANJU SA ZAINTERESIRANIM GOSPODARSKIM SUBJEKTIMA**

Temeljem članka 198. stavka 3. ZJN i članka 9. Pravilnika o planu nabave, registru ugovora, prethodnom savjetovanju i analizi tržišta u javnoj nabavi („Narodne novine“, broj 101/17 i 144/20) Naručitelj je opis predmeta nabave, tehničke specifikacije, kriterije za kvalitativni odabir gospodarskog subjekta, kriterije za odabir ponude, posebne uvjete za izvršenje ugovora i prijedlog ugovora, dana 13. srpnja 2021. godine stavio na prethodno savjetovanje sa zainteresiranim gospodarskim subjektima u trajanju do 21. srpnja 2021. godine, javnom objavom na svojim internetskim stranicama <http://www.cavle.hr/> i Elektroničkog oglasnika javne nabave Republike Hrvatske (dalje u tekstu: EOJN RH). Tijekom savjetovanja zaprimljeni su prijedlozi i primjedbe.

Izvješće o provedenom prethodnom savjetovanju, odnosno o prihvaćenim i neprihvaćenim primjedbama i prijedlozima, objavljeno je 30. srpnja 2021 godine na internetskim stranicama EOJN RH, link: https://eojn.nn.hr/Oglasnik/.

Tijekom provedenog prethodnog savjetovanja nije bilo upita gospodarskih subjekata, te je naručitelj dana 30.srpnja 2021. godine objavio Izvješće o provedenom prethodnom savjetovanju, na internetskim stranicama EOJN RH.

## **2.PODACI O PREDMETU NABAVE**

## **2.1. OPIS PREDMETA NABAVE-**

## **GRUPA B– OPREMA ZA PROSTORE**

Čajna kuhinja, uredski prostor i izložbeni prostor.

## **2.2.KOLIČINA PREDMETA NABAVE**

Količina predmeta nabave određena je troškovnikom i opisom predmeta nabave . Sukladno članku 4. Pravilnika o dokumentaciji o nabavi te ponudi u postupcima javne nabave („Narodne novine“, broj 65/17 i 144/20), naručitelj određuje predviđenu, odnosno okvirnu količinu predmeta nabave.

## **2.3. TEHNIČKE SPECIFIKACIJE PREDMETA NABAVE**

Tehničke specifikacije određene su opisom predmeta nabave i troškovnikom.

## **2.4.TROŠKOVNIK**

Troškovnik u nestandardiziranom obliku u .xls formatu čini sastavni dio ove Dokumentacije o nabavi.

Troškovnik mora biti popunjen na izvornom predlošku bez mijenjanja, ispravljanja i prepisivanja izvornog teksta.

Pod izvornim predloškom/troškovnikom podrazumijeva se troškovnik koji uključuje i sve izmjene i dopune koje su, ukoliko ih je bilo, objavljene u EOJN RH.

Ponuditelj mora ponuditi cijenu odnosno ispuniti svaku stavku troškovnika.

Jedinična cijena stavke i ukupna cijena stavke bez i sa PDV-om, izražene u kunama, moraju biti zaokružene na dvije decimale.

Ako ponuditelj promijeni tekst ili količine navedene u obrascu troškovnika, smatrat će se da je takav troškovnik nepotpun i nevažeći te će ponuda biti odbijena.

Ponuditelj treba popuniti priloženi nestandardizirani troškovnik (EXCEL tablica) upisivanjem cijena i drugih traženih podataka stavki navedenih u Troškovniku, a dostavlja se elektronički putem EOJN RH u .xls formatu (EXCEL tablica).

## **2.5. KRITERIJI ZA OCJENU JEDNAKOVRIJEDNOSTI PREDMETA NABAVE (AKO SE UPUĆUJE NA MARKU, IZVOR, PATENT)**

## Ponuditelj nudi stavke troškovnika sukladno tehničkim specifikacijama i opisu navedenom u stavci troškovnika.

Ponuđeni proizvodi moraju zadovoljiti najmanje tražene tehničke karakteristike navedene u troškovniku ili mogu imati bolje tehničke karakteristike od traženih karakteristika.

## **2.6. MJESTO DOBAVE I MONTAŽE ROBE:**

Kaštel Grobnik, Trg Zrinskih i Frankopana 1,Čavle .

## **2.7. ROK IZVRŠENJA UGOVORA**

**Predviđeni rok završetka ugovora je 10 dana od dana uvođenja u posao. Dan uvođenja u posao je najkasnije osam dana od obostranog potpisa Ugovora.**

Rok za izvršenje poslova utvrđenim Ugovorom iznimno se može produljiti u slučajevima:

* u kojima je radi bitno promijenjenih okolnosti, više sile ili neispunjenja obveza Naručitelja Izvršitelj bio spriječen izvršiti sve poslove, o kojim okolnostima je dužan pisanim putem zahtijevati produljenje roka završetka radova do prestanka okolnosti, a najkasnije 3 (tri) dana od nastanka okolnosti koje dovode do zakašnjenja,

O produženju roka sklapa se dodatak ugovoru o javnoj nabavi koji mora biti u pisanom obliku.

Primopredaja radova utvrđuje se primopredajnim zapisnikom.

## **3. OSNOVE ZA ISKLJUČENJE GOSPODARSKOG SUBJEKTA**

Odredbe iz poglavlja 3. OSNOVE ZA ISKLJUČENJE GOSPODARSKOG SUBJEKTA, utvrđuju se:

* **u slučaju zajednice gospodarskih subjekata (ponuditelja)**, za sve članove zajednice gospodarskih subjekata pojedinačno,
* **ukoliko se gospodarski subjekt oslanja na sposobnost drugih subjekata**, za svakog subjekta na čiju se sposobnost gospodarski subjekt oslanja pojedinačno.

Ako Naručitelj utvrdi da postoji osnova za isključenje **subjekta na čiju se sposobnost gospodarski subjekt oslonio radi dokazivanja kriterija za odabir gospodarskog subjekta** ili **subjekta kojem gospodarski subjekt namjerava dati dio ugovora o javnoj nabavi (podugovaratelj)** zatražiti će od gospodarskog **subjekta zamjenu tog subjekta u primjernom roku** od 5 (pet) dana, računajući od dana slanja zahtjeva Naručitelja kroz sustav EOJN RH.

## **3.1. OBVEZNE OSNOVE ZA ISKLJUČENJE GOSPODARSKOG SUBJEKTA**

**3.1.1. Osuđivanost za kaznena djela**

**Sukladno članku 251. ZJN-a i članku 20. stavak 10. Pravilnika o dokumentaciji o nabavi te ponudi u postupcima javne nabave Naručitelj će isključiti gospodarskog subjekta iz postupka javne nabave ako utvrdi da:**

**1. je gospodarski subjekt koji ima poslovni nastanu Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora tog gospodarskog subjekta i koja je državljanin Republike Hrvatske, pravomoćnom presudom osuđena za:**

**a) sudjelovanje u zločinačkoj organizaciji, na temelju**

- članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) Kaznenog zakona

- članka 333. (udruživanje za počinjenje kaznenih djela), iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

**b) korupciju, na temelju**

- članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona

- članka 294.a (primanje mita u gospodarskom poslovanju, članka 294.b (davanje mita u gospodarskom poslovanju, članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

**c) prijevaru, na temelju**

- članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona

- članka 224. (prijevara) i članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

**d) terorizam ili kaznena djela povezana s terorističkim aktivnostima, na temelju**

- članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona

- članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

**e) pranje novca ili financiranje terorizma, na temelju**

- članka 98. (financiranje terorizma) i članka 265. (pranje novca) Kaznenog zakona

- članka 279. (pranje novca) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.),

**f) dječji rad ili druge oblike trgovanja ljudima, na temelju**

- članka 106. (trgovanje ljudima) Kaznenog zakona

- članka 175. (trgovanje ljudima i ropstvo) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.), ili

**2. je gospodarski subjekt koji nema poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora tog gospodarskog subjekta i koja nije državljanin Republike Hrvatske pravomoćnom presudom osuđena za kaznena djela iz točke 1. podtočaka a) do f) i za odgovarajuća kaznena djela koja, prema nacionalnim propisima države poslovnog nastana gospodarskog subjekta, odnosno države čiji je osoba državljanin, obuhvaćaju razloge za isključenje iz članka 57. stavka 1. točaka (a) do (f) Direktive 2014/24/EU.**

Razdoblje isključenja gospodarskog subjekta nabave kod kojeg su ostvarene osnove za isključenje iz ove točke iz postupka javne nabave je **pet godina** od dana pravomoćnosti presude, osim ako pravomoćnom presudom nije određeno drukčije.

**Za potrebe utvrđivanja gore navedenih okolnosti, gospodarski subjekt u ponudi dostavlja ispunjeni obrazac Europske jedinstvene dokumentacije o nabavi (dalje e-ESPD) (Dio III. Osnove za isključenje, Odjeljak A: Osnove povezane s kaznenim presudama za sve gospodarske subjekte u ponudi.**

**U slučaju zajednice gospodarskih subjekata, navedene okolnosti utvrđuju se za sve članove zajednice pojedinačno te svaki član zajednice u ponudi dostavlja ispunjeni e-ESPD obrazac.**

Naručitelj može prije donošenja odluke od gospodarskog subjekta koji je podnio ekonomski najpovoljniju ponudu, zatražiti da u primjerenom roku, ne kraćem od 5 dana, dostavi dokaz da ne postoje osnove za isključenje iz podtočke 3.1.1., i to :

1. izvadak iz kaznene evidencije ili drugog odgovarajućeg registra ili, ako to nije moguće,
2. jednakovrijedni dokument nadležne sudske ili upravne vlasti u državi poslovnog nastana gospodarskog subjekta, odnosno državi čiji je osoba državljanin ili
3. ako se u državi poslovnog nastana gospodarskog subjekta, odnosno državi čiji je osoba državljanin ne izdaju dokumenti pod a. i b. ili ako ne obuhvaćaju sve okolnosti iz ove podtočke 3.1.1., oni mogu biti zamijenjeni izjavom pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.

Izjavu iz članka 265. stavka 2. u vezi s člankom 251. stavkom 1. ZJN može dati osoba po zakonu ovlaštena za zastupanje gospodarskog subjekta za gospodarski subjekt i za sve osobe koje su članovi upravnog, upravljačkog ili nadzornog tijela ili imaju ovlasti zastupanja, donošenja odluka ili nadzora gospodarskog subjekta.

Sukladno čl. 71., 262., 264. i 265. ZJN. omogućen je dohvat dokaza iz registara i evidencija RH u EOJN RH.

**3.1.2. Plaćanje dospjelih poreznih obveza i obveze za mirovinsko i zdravstveno osiguranje**

Naručitelj će, sukladno članku 252. ZJN-a, isključiti gospodarskog subjekta iz postupka javne nabave ako utvrdi da gospodarski subjekt nije ispunio obveze plaćanja dospjelih poreznih obveza i obveza za mirovinsko i zdravstveno osiguranje:

* u Republici Hrvatskoj, ako gospodarski subjekt ima poslovni nastan u Republici Hrvatskoj, ili
* u Republici Hrvatskoj ili u državi poslovnog nastana gospodarskog subjekta, ako gospodarski subjekt nema poslovni nastan u Republici Hrvatskoj.

Iznimno od navedenog, Naručitelj, sukladno članku 252. stavku 2. ZJN-a, **neće isključiti** gospodarskog subjekta iz postupka javne nabave ako mu sukladno posebnom propisu plaćanje obveza nije dopušteno ili mu je odobrena odgoda plaćanja.

**Za potrebe utvrđivanja gore navedenih okolnosti, gospodarski subjekt u ponudi dostavlja ispunjeni e-ESPD obrazac (Dio III. Osnove za isključenje, Odjeljak B: Osnove povezane s plaćanjem poreza ili doprinosa za socijalno osiguranje) za sve gospodarske subjekte u ponudi.**

Naručitelj može prije donošenja odluke od gospodarskog subjekta koji je podnio ekonomski najpovoljniju ponudu, zatražiti da u primjerenom roku, ne kraćem od 5 dana, dostavi ažurirani popratni dokument kao dokaz da ne postoje osnove za isključenje iz podtočke 3.1.2., i to :

a. **potvrdu Porezne uprave o stanju duga**, ili

b. drugog nadležnog tijela države poslovnog nastana gospodarskog subjekta, ako se ne izdaje potvrda Porezne uprave

c. ako se u državi poslovnog nastana gospodarskog subjekta, odnosno državi čiji je osoba državljanin ne izdaju dokumenti pod a. i b. ili ako ne obuhvaćaju sve okolnosti iz ove podtočke 3.1.2., oni mogu biti zamijenjeni **izjavom pod prisegom** ili, ako izjava pod prisegom prema pravu dotične države ne postoji, **izjavom davatelja s ovjerenim potpisom** kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.

**Sukladno članku 221. stavku 1. ZJN odredba točke 3.1.2. odnosi se i na podugovaratelje, koji u ponudi dostavljaju ispunjeni e-ESPD obrazac.**

Sukladno čl. 71., 262., 264. i 265. ZJN. omogućen je dohvat dokaza iz registara i evidencija RH u EOJN RH.

**4.KRITERIJI ZA ODABIR GOSPODARSKOG SUBJEKTA (UVJETI SPOSOBNOSTI)**

Gospodarski subjekt u ovom postupku javne nabave mora dokazati:

a)sposobnost za obavljanje profesionalne djelatnosti,

## **4.1. UVJETI SPOSOBNOST ZA OBAVLJANJE PROFESIONALNE DJELATNOSTI**

**4.1.1. Upis u sudski, obrtni, strukovni ili drugi odgovarajući registar u državi poslovnog nastana gospodarskog subjekta**

Svaki ponuditelj mora u postupku javne nabave dokazati upis u sudski, obrtni, strukovni ili drugi odgovarajući registar u državi njegova poslovna nastana.

**Za potrebe utvrđivanja navedene sposobnosti za obavljanje profesionalne djelatnosti, gospodarski subjekt u ponudi dostavlja ispunjeni e-ESPD obrazac, Dio IV. Kriteriji za odabir gospodarskog subjekta, Odjeljak A: Sposobnost za obavljanje profesionalne djelatnosti ponuditelja i člana zajednice gospodarskih subjekata.**

**Svaki ponuditelj mora u postupku javne nabave dokazati upis u sudski, obrtni, strukovni ili drugi odgovarajući registar u državi njegova poslovna nastana.**

**U slučaju zajednice ponuditelja, navedene okolnosti utvrđuju se za sve članove zajednice pojedinačno te svaki član zajednice u ponudi dostavlja ispunjeni e-ESPD obrazac.**

Naručitelj može prije donošenja odluke od ponuditelja koji je podnio najpovoljniju ponudu zatražiti da u primjerenom roku, ne kraćem od 5 (pet) dana, radi dokazivanja sposobnosti za obavljanje profesionalne djelatnosti iz točke 4.1.1. dostavi ažuriran popratni dokument u skladu s člankom 266. t. 1. ZJN. – izvadak iz sudskog, obrtnog, strukovnog ili drugog odgovarajućeg registra koji se vodi u državi članici njegova poslovnog nastana.

Javni naručitelj može u bilo kojem trenutku tijekom postupka javne nabave provjeriti informacije navedene u ESPD obrascu kod nadležnog tijela za vođenje službene evidencije o tim podacima

## **4.2. UVJETI SPOSOBNOSTI ZAJEDNICE GOSPODARSKIH SUBJEKATA**

Zajednica gospodarskih subjekata je udruženje fizičkih ili pravnih osoba, koja na tržištu nudi izvođenje radova ili posla, isporuku robe ili pružanje usluga.

Zajednica gospodarskih subjekata u svojoj ponudi prilaže e-ESPD obrazac za svakog od članova zajednice gospodarskih subjekata kojim dokazuje da nijedan član zajednice ponuditelja nije u jednoj od situacija zbog koje se gospodarski subjekt isključuje, a koje su navedene u dijelu točke 3. ove Dokumentacije o nabavi gospodarskim subjektima (osnove za isključenje) te da ispunjavaju tražene kriterije za odabir gospodarskog subjekta (uvjeti sposobnosti) navedene u dijelu točke 4. ove Dokumentacije o nabavi.

Odgovornost gospodarskih subjekata iz zajednice gospodarskih subjekata je zajednička i solidarna.

Ukoliko predmet nabave nudi Zajednica gospodarskih subjekta, isti su obvezni ispuniti sve podatke koji se u ponudbenom listu u EOJN traže, a osobito dio predmeta nabave, količinski dio, vrijednosni dio te postotni dio svakog člana zajednice gospodarskih subjekata.

## **5.ELEKTRONIČKA EUROPSKA JEDINSTVENA DOKUMENTACIJA O NABAVI (e-ESPD)**

Elektronička europska jedinstvena dokumentacija o nabavi (dalje u tekstu: e-ESPD) obrazac je ažurirana formalna izjava gospodarskog subjekta koja služi kao preliminarni dokaz umjesto potvrda koje izdaju tijela javne vlasti ili treće strane, a kojima se potvrđuje da taj gospodarski subjekt:

1. nije u jednoj od situacija zbog koje se gospodarski subjekt isključuje, a koje su navedene u dijelu točke 3. ove Dokumentacije o nabavi gospodarskim subjektima (osnove za isključenje)

2. ispunjava tražene kriterije za odabir gospodarskog subjekta (uvjeti sposobnosti) navedene u dijelu točke 4. ove Dokumentacije o nabavi.

**Ponuditelj u svojoj ponudi, kao njen sastavni dio obvezno prilaže popunjenu Elektroničku europsku jedinstvenu dokumentaciju o nabavi (Electronic EuropeanSingleProcurementDocument – e-ESPD), isključivo u elektroničkom obliku.**

Naručitelj je na temelju podataka iz ove dokumentacije o nabavi kroz sustav EOJN kreirao elektroničku verziju e-ESPD obrasca u .xml. formatu - **e-ESPD zahtjev** u koji je upisao osnovne podatke i definirao tražene dokaze te je kreirani **e-ESPD zahtjev** (u.xml i .pdf formatu) priložio ovoj dokumentaciji o nabavi.

Gospodarski subjekt obvezni su u e-ESPD obrascu (u.xml formatu) izraditi i dostaviti svoje odgovore sukladno definiranim zahtjevima Naručitelja.

Pored navedenog, gospodarski subjekt može dostaviti e-ESPD obrazac ispunjen kroz servis za elektroničko popunjavanje e-ESPD-a (.xml format) Europske komisije koji je dostupan na internetskoj adresi:

[https://ec.europa.eu/growth/tools-databases/e-ESPD/filter?lang=hr](https://ec.europa.eu/growth/tools-databases/espd/filter?lang=hr)

**e-ESPD zahtjev** naručitelja (u .xml formatu) gospodarski subjekti preuzimaju na popisu objava kao dio dokumentacije o nabavi te učitavaju preuzeti e-ESPD zahtjev (u .xml formatu) u EOJN RH.

Nakon učitavanja EOJN RH automatski ispisuje osnovne podatke o postupku, a gospodarski subjekt ispunjava tražene podatke koristeći navigaciju EOJN RH, putem platforme EOJN RH („dalje“, „Spremi i dalje“ i „Natrag“).

**e-ESPD odgovor**  gospodarski subjekt kreira tako da ispuni tražene podatke i preuzima e-ESPD obrazac u .xml i .pdf formatu u .zip datoteci na svoje računalo, te ga u sklopu svoje ponude dostavlja kao elektroničku verziju e-ESPD obrasca tj. verziju u obliku web-obrasca.

**Gospodarski subjekt koji samostalno podnosi ponudu, nema podugovaratelja i ne oslanja se na sposobnost drugih gospodarskih subjekata, u ponudi dostavlja ispunjen samo jedan e-ESPD obrazac.**

**Gospodarski subjekt koji samostalno podnosi ponudu, ali se oslanja na sposobnost drugih gospodarskih subjekata, u ponudi dostavlja ispunjen e-ESPD obrazac za sebe i zaseban ispunjen e-ESPD obrazac za svakog pojedinog gospodarskog subjekta na čiju se sposobnost oslanja (vidi Dio II: Podaci o gospodarskom subjektu, Odjeljak C e-ESPD obrasca).**

**Gospodarski subjekt koji namjerava dati bilo koji dio ugovora u podugovor trećim osobama, u ponudi dostavlja ispunjen e-ESPD obrazac za sebe i zaseban ispunjen e-ESPD obrazac za podugovaratelja na čiju se sposobnost ne oslanja (vidi Dio II.: Podaci o gospodarskom subjektu, Odjeljak D e-ESPD obrasca).**

**U slučaju zajednice gospodarskih subjekata, svaki član zajednice gospodarskog subjekta mora dostaviti zaseban e-ESPD obrazac u kojem su utvrđeni relevantni podaci za svakog člana zajednice gospodarskog subjekta u skladu s točkom 7.2. ove Dokumentacije o nabavi.**

**U slučaju podugovaratelja, gospodarski subjekt mora dostaviti zaseban e-ESPD u kojem su navedeni relevantni podaci za podugovaratelja u skladu s točkom 7.3. ove Dokumentacije o nabavi.**

U e-ESPD obrascu se navode izdavatelji popratnih dokumenata te ona sadržava izjavu da će gospodarski subjekt moći, na zahtjev i bez odgode, Naručitelju dostaviti potvrde i druge oblike navedene dokazne dokumentacije.

Naručitelj može u bilo kojem trenutku tijekom postupka javne nabave, ako je to potrebno za pravilno provođenje postupka, provjeriti informacije navedene u e-ESPD odgovoru kod nadležnog tijela za vođenje službene evidencije o tim podacima (npr. kaznena evidencija) sukladno posebnom propisu i zatražiti izdavanje potvrde o tome, uvidom u popratne dokumente ili dokaze koje već posjeduje, ili izravnim pristupom elektroničkim sredstvima komunikacije besplatnoj nacionalnoj bazi podataka na jeziku iz članka 280. stavka 2. ovoga Zakona.

Ako se ne može obaviti provjera ili ishoditi potvrda sukladno stavku 1. ovoga članka, javni naručitelj može zahtijevati od gospodarskog subjekta da u primjerenom roku, ne kraćem od pet dana, dostavi sve ili dio popratnih dokumenata ili dokaza.

## **6. PODACI O PONUDI**

Ponuda je izjava volje ponuditelja u pisanom obliku da će izvršiti radove u skladu s uvjetima i zahtjevima iz dokumentacije o nabavi.

## **6.1. JEZIK I PISMO NA KOJEM SE IZRAĐUJE PONUDA ILI NJEZIN DIO**

Ponuda se zajedno s pripadajućom dokumentacijom izrađuje na hrvatskom jeziku i latiničnom pismu.

Iznimno je moguće navesti pojmove, nazive projekata ili publikacija i sl. na stranom jeziku te koristiti međunarodno priznat izričaj, odnosno tzv. internacionalizme, tuđe riječi i prilagođenice.

## **6.2. ROK VALJANOSTI PONUDE**

Rok valjanosti ponude ne smije biti određen kraće od 90 dana. Ponude s kraćim rokom valjanosti ponude neće se uzeti u razmatranje.

Ponuda obvezuje ponuditelja do isteka roka valjanosti ponude, a na zahtjev naručitelja ponuditelj može produžiti rok valjanosti svoje ponude.

Zahtjev za produženje roka valjanosti ponude i odgovor ponuditelja moraju biti isključivo u pisanom obliku. Ponuditelj može odbiti zahtjev za produženje roka valjanosti. Ako se ponuditelj suglasi sa zahtjevom za produženje roka valjanosti ponude, ne može mijenjati ponudu.

## **6.3. NAVOD O POTPISIVANJU PONUDE DOSTAVLJENE ELEKTRONIČKIM SREDSTVIMA KOMUNIKACIJE**

Smatra se da ponuda dostavljena elektroničkim sredstvima komunikacije putem EOJN RH obvezuje ponuditelja u roku valjanosti ponude neovisno o tome je li potpisana ili nije te naručitelj ne smije odbiti takvu ponudu samo zbog toga razloga.

**6.4. Način izrade dijelova ponude koji se ne dostavljaju elektroničkim sredstvima komunikacije**

Dijelovi ponude koji se dostavljaju u papirnatom obliku moraju biti uvezani u cjelinu na način da se onemogući naknadno vađenje ili umetanje listova ili dijelova ponude. Dijelove ponude kao što je jamstvo za ozbiljnost ponude, koje ne može biti uvezano ponuditelj obilježava nazivom i navodi u sadržaju ponude kao dio ponude.

Ponuditelji nemaju pravo mijenjati, ispravljati, dopunjavati ili brisati ili na bilo koji drugi način intervenirati u tekst koji je odredio naručitelj u Dokumentaciji o nabavi. Ispravci u dijelu ponude koja se dostavlja u papirnatom obliku moraju biti izrađeni na način da su vidljivi. Ispravci moraju uz navod datuma ispravka biti potvrđeni potpisom ponuditelja.

## **6.5.NAČIN DOSTAVE PONUDE**

**6.5.1.Dostava ponude elektroničkim sredstvima komunikacije**

Ponuda se dostavlja elektroničkim sredstvima komunikacije putem EOJN RH.

Elektronička dostava ponuda provodi se putem EOJN RH-a, vezujući se na elektroničku objavu poziva na nadmetanje te na elektronički pristup Dokumentaciji o nabavi.

**Ponuditelj svoju elektroničku ponudu mora dostaviti, predajom u EOJN RH, najkasnije do 20.rujna 2021.godine do 12:00 sati.**

Naručitelj otklanja svaku odgovornost vezanu uz mogući neispravan rad EOJN RH, zastoj u radu EOJN RH-a ili nemogućnost zainteresiranoga gospodarskog subjekta da ponudu u elektroničkom obliku dostavi u danome roku putem EOJN RH-a. Detaljne upute načina elektroničke dostave ponuda te informacije u vezi sa specifikacijama koje su potrebne za elektroničku dostavu ponuda, uključujući kriptografsku zaštitu, dostupne su na stranicama EOJN RH-a, na adresi: <https://eojn.nn.hr/Oglasnik/>.

Prilikom elektroničke dostave ponuda, sva komunikacija, razmjena i pohrana informacija između ponuditelja i Naručitelja obavlja se na način da se očuva integritet podataka i tajnost ponuda.

U slučaju da Naručitelj zaustavi postupak javne nabave povodom izjavljene žalbe na Dokumentaciju o nabavi ili poništi postupak javne nabave prije isteka roka za dostavu ponuda, za sve ponude koje su u međuvremenu dostavljene elektronički, EOJN RH će trajno onemogućiti pristup tim ponudama i time osigurati da nitko nema uvid u sadržaj dostavljenih ponuda. U slučaju da se postupak nastavi, ponuditelji će morati ponovno dostaviti svoje ponude.

**6.5.2. Dostava dijela/dijelova ponude sredstvima koja nisu elektronička**

Ukoliko pri elektroničkoj dostavi ponuda iz tehničkih razloga nije moguće sigurno povezivanje svih dijelova ponude, Naručitelj prihvaća dostavu u papirnatom obliku onih dijelova ponude koji se zbog svog oblika ne mogu dostaviti elektronički ili dijelova za čiju su izradu nužni posebni formati dokumenata koji nisu podržani kroz opće dostupne aplikacije ili dijelova za čiju su obradu nužni posebni formati dokumenata obuhvaćeni shemama licenciranih prava zbog kojih nisu dostupni za izravnu uporabu.

Također, ponuditelji u papirnatom obliku, u roku za dostavu ponuda, dostavljaju dokumente drugih tijela ili subjekata koji su važeći samo u izvorniku, poput ***traženog jamstva za ozbiljnost ponude***.

U slučaju kada ponuditelj uz elektroničku dostavu ponuda, u papirnatom obliku dostavlja određene dokumente koji ne postoje u elektroničkom obliku, ponuditelj ih dostavlja u zatvorenoj omotnici na kojoj mora biti naznačeno: naziv predmeta nabave i evidencijski broj postupka, s istaknutom napomenom „dio/dijelovi ponude koji se dostavlja/ju odvojeno“.

Zatvorenu omotnicu s dijelom/dijelovima ponude ponuditelj predaje neposredno ili preporučenom poštanskom pošiljkom na adresu Naručitelja, a na prednjoj strani omotnice mora biti naznačeno:

**Općina Čavle**

**Čavja 31, 51219 Čavle**

 **Za otvoreni postupak javne nabave:**

 **Ev. br. 30/21**

 **GRUPA B.- OPREMA ZA PROSTORE**

 **„DIO/DIJELOVI PONUDE KOJI SE DOSTAVLJAJU ODVOJENO“**

**„NE OTVARAJ“**

**Na poleđini se označavaju naziv, adresa i OIB gospodarskog subjekta.**

U slučaju dostave dijela/dijelova ponude odvojeno u papirnatom obliku, kao vrijeme dostave ponude uzima se vrijeme zaprimanja ponude putem Elektroničkog oglasnika javne nabave (elektroničke ponude), pod uvjetom da je dio ponude u papirnatom obliku dostavljen Naručitelju do krajnjeg roka za zaprimanje ponuda.

Kada ponuditelj osobnom predajom Naručitelju dostavlja dio ponude, Naručitelj će mu izdati potvrdu o zaprimanju dijela ponude.

Do trenutka javnog otvaranja ponuda nije dopušteno davanje informacija o zaprimljenim ponudama.

**6.5.3. Izmjena i/ili dopuna ponude i odustajanje od ponude**

U roku za dostavu ponude ponuditelj može izmijeniti svoju ponudu ili od nje odustati.

Ako ponuditelj tijekom roka za dostavu ponuda mijenja ponudu, smatra se da je ponuda dostavljena u trenutku dostave posljednje izmjene ponude.

Prilikom izmjene ili dopune ponude automatski se poništava prethodno predana ponuda što znači da se učitavanjem (*uploadanjem*) nove izmijenjene ili dopunjene ponude predaje nova ponuda koja sadrži izmijenjene ili dopunjene podatke. Učitavanjem i spremanjem novog uveza ponude u EOJN RH, Naručitelju se šalje nova izmijenjena/dopunjena ponuda.

**6.5.4. Nedostupnost EOJN RH tijekom roka za dostavu ponuda**

Ako tijekom razdoblja od četiri sata prije isteka roka za dostavu ponuda zbog tehničkih ili drugih razloga na strani EOJN RH isti nije dostupan, rok za dostavu ne teče dok traje nedostupnost, odnosno dok javni naručitelj produlji rok za dostavu sukladno članku 240. ZJN.

## **6.6 VARIJANTE PONUDE**

U ovom postupku javne nabave **varijante ponude nisu dopuštene.**

## **6.7.NAČIN ODREĐIVANJA CIJENE PONUDE**

Cijena ponude piše se brojkama u apsolutnom iznosu i izražava se u kunama.

Ponuditelji su dužni ponuditi, tj. upisati jedinične cijene i ukupne cijene (zaokružene na dvije decimale) za svaku stavku troškovnika, na način kako je to određeno u troškovniku.

U cijenu ponude bez poreza na dodanu vrijednost (PDV) moraju biti uračunati svi troškovi i popusti.

Promjena ukupno ugovorene cijene (vrijednosti radova) moguća je u skladu s uvjetima predviđenim u točki 8.2. Sklapanje i dopuštene izmjene ugovora o javnoj nabavi ove Dokumentacije o nabavi .

U ponuđene jedinične cijene uključeni su svi troškovi rada, dobave i dopreme opreme , svi porezi i prirezi (osim PDV-a), ostali sporedni troškovi kao i svi drugi troškovi i izdaci isporučitelja potrebni za dovršenje radova do potpune funkcionalnosti i primopredaje na uporabu.

## **6.8. VALUTA PONUDE**

Cijena ponude mora biti izražena u kunama (HRK).

## **6.9. KRITERIJ ZA ODABIR PONUDE TE RELATIVNI PONDER KRITERIJA**

Kriterij za odabir ponude je ***ekonomski najpovoljnija ponuda.***

Svaki od kriterija se ocjenjuje zasebno sukladno dolje navedenim zahtjevima, a zbroj bodova dobiven kroz svaki od kriterija određuje ukupan broj bodova na način da se upisuje cjelobrojna vrijednost ( uz zaokruživanje na DVIJE DECIMALNE JEDNICE) Maksimalni broj bodova koji ponuditelj može ostvariti zbrojem svih kriterija je 100 bodova.

Ekonomski najpovoljnija ponuda je ponuda koja uz kriterije za kvalitativan odabir gospodarskog subjekta , zadovoljava i ostale uvjete iz dokumentacije o nabavi te ostvaruje najveći broj bodova. Temeljem članka 286.Zakona o javnoj nabavi Naručitelj navodi relativni ponder koji dodjeljuje svakom pojedinom kriteriju koji je odabran u svrhu određivanja ekonomski najpovoljnije ponude. Relativnom ponderu dodijeliti će se bodovi kako je iskazano u tablici.

|  |  |  |  |
| --- | --- | --- | --- |
| REDNI BROJ | KRITERIJ | RELATIVNI PONDER | BROJ BODODVA |
| 1. | Cijena ponude | 90% | 90 |
| 2. | Jamstvo za ugrađenu opremu i radove  | 10% | 10 |
|  | Maksimalni broj bodova | 100% | 100 |

Formula po kojoj se izračunava ekonomski najpovoljnija ponuda je U=C+JR

obrazloženje: U= ukupan broj bodova

 C= broj bodova za ponuđenu cijenu

 JR= broj bodova za ponuđeni jamstveni rok

**Cijena ponude (C )**

Naručitelj kao jedan od kriterija određuje ukupnu cijenu ponude

Maksimalni broj bodova koji ponuda može dobiti u okviru kriterija cijene ponude je 90,00 bodova.

Bodovna vrijednost ponuda određivat će se korištenjem slijedeće formule (bodovi će se zaokruživati na dvije decimale): **C = Cmin / Cp x 90,00**

C - broj bodova koje je ponuda dobila za ponuđenu cijenu (zaokruženo na dvije decimale)

Cmin - najniža cijena valjane ponude u postupku javne nabave –

Cp - cijena ponude koja je predmet ocjene x 90,00 – maksimalni broj bodova

## Dodatno trajanje razdoblja jamstva za nedostatke

Ponuda po ovom kriteriju može ostvariti najviše 10 bodova

PONUDITELJI U PONUDI DOSTAVLJAJU IZJAVU O JAMSTVENOM ROKU .

Ponuđeni jamstveni rok viši od minimalnog boduje se na slijedeći način:

|  |  |
| --- | --- |
| TRAJANJE JAMSTVA U MJESECIMA OD -DO | BROJ BODODVA ( JR) |
|  5 MJESECI  |  1 |
|  6 -8 |  2 |
| 9-11 |  3 |
| 12-14 |  4 |
|  15-17 |  5 |
|  18-20 |  6  |
|  21-23 |  7 |
|  24-26 |  8 |
|  27-29 |  9 |
|  30 i VIŠE  |  10 |

Minimalno trajanje jamstva na ugrađenu opremu i radove je 5 mjeseci te se ponuđeni rok trajanja jamstva navodi u punim mjesecima , npr. 7 mjeseci,

## **7 OSTALE ODREDBE**

## **7.1. PODACI O TERMINU OBILASKA LOKACIJE**

Gospodarskim subjektima se preporuča obilazak i pregled lokacije objekta Kaštel Grobnik u kojem prostoru će se izvoditi predmetni poslovi i za koje se provodi predmetna nabava, o svom vlastitom trošku, te prikupljanje svih potrebnih podataka za izradu ponude.

Obilazak mjesta izvođenja radova je moguć uz prethodnu najavu kod Naručitelja na tel. 051/208 300 , adresa elektroničke pošte:odineja@cavle.hr

**Ponuditelj predajom svoje ponude jamči da je upoznat sa svim specifičnostima opreme za objekt Kaštel Grobnik te načinom i tehnologijom ugradnje.**

## **7.2. ODREDBE KOJE SE ODNOSE ZA ZAJEDNICU GOSPODARSKIH SUBJEKATA (PONUDITELJA)**

Zajednica gospodarskih subjekata je privremeno udruženje više fizičkih ili pravnih osoba, uključujući podružnice ili javna tijela, koja na tržištu nudi izvođenje radova ili posla, isporuku robe ili pružanje usluga.

Ukoliko se dva ili više gospodarskih subjekata udruže radi podnošenja zajedničke ponude, u ponudi se obavezno navodi da se radi o ponudi zajednice ponuditelja. Svaka komunikacija između Naručitelja i Zajednice gospodarskih subjekata odvijat će se putem člana zajednice gospodarskih subjekata koji je ovlašten za komunikaciju s Naručiteljem, pa je istog to potrebno naznačiti u ponudbenom listu.

Naručitelj ne smije zahtijevati da zajednica gospodarskih subjekata ima određeni pravni oblik u trenutku dostave ponude ili zahtjeva za sudjelovanje, ali zahtijeva da ima određeni pravni oblik nakon sklapanja ugovora u mjeri u kojoj je to nužno za uredno izvršenje tog ugovora (npr. ***međusobni sporazum, ugovor o poslovnoj suradnji*** ili slično).

**Navedeni akt mora biti potpisan i ovjeren (samo ukoliko se u zemlji poslovnog nastana koristi pečat) od svih članova Zajednice te se dostavlja Naručitelju najkasnije u roku od 8 (osam) dana nakon sklapanja ugovora o javnoj nabavi.**

Navedenim pravnim aktom se trebaju riješiti međusobni odnosi članova Zajednice vezani uz izvršavanje ugovora o javnoj nabavi, primjerice – dostava jamstva za uredno izvršenje ugovora o javnoj nabavi, dijelovi ugovora koje će izvršavati svaki član Zajednice, obveze svakog člana Zajednice u ispunjenju ugovora o javnoj nabavi (nositelj Zajednice), obavještavanje Naručitelja o promjenama vezanim uz potpisnike ugovora o javnoj nabavi, način odvijanja komunikacije (koji član Zajednice na koji e-mail, fax i slično), način sklapanja ugovora i potpisnik ugovora, izdavanje jamstava na temelju ugovora, komunikacija vezana uz izvršavanje ugovora, izdavanje računa, plaćanje računa, potpisivanje primopredajnog zapisnika i ostala bitna pitanja.

Zajednica gospodarskih subjekata može se osloniti na sposobnost članova zajednice ili drugih subjekata.

Naručitelj neposredno plaća svakom članu zajednice gospodarskih subjekata za onaj dio ugovora koji je on izvršio, ako zajednica ponuditelja ne odredi drugačije.

U ponudi zajednice gospodarskih subjekata mora biti navedeno koji će dio ugovora (predmet, količina, vrijednost i postotni dio) izvršavati pojedini član zajednice gospodarskih subjekata.

## **7.3. ODREDBE KOJE SE ODNOSE NA PODUGOVARATELJE**

Podugovaratelj je gospodarski subjekt koji za ugovaratelja isporučuje robu, pruža usluge ili izvodi radove koji su neposredno povezani s predmetom nabave.

Gospodarski subjekt koji namjerava dati dio ugovora o javnoj nabavi u podugovor obvezan je u ponudi:

* navesti koji dio ugovora namjerava dati u podugovor (predmet ili količina, vrijednost ili postotni udio),
* navesti podatke o podugovarateljima (naziv ili tvrtka, sjedište, OIB ili nacionalni identifikacijski broj, broj računa, zakonski zastupnici podugovaratelja),
* dostaviti europsku jedinstvenu dokumentaciju o nabavi (e-ESPD) za podugovaratelja.

**Prethodno navedeni podaci o podugovoratelju/ima (osim e-ESPD obrasca za podugovaratelja) će biti obvezni dijelovi ugovora o javnoj nabavi.**

Ako ponuditelj namjerava dio Ugovora podugovoriti treba pojedinačno dokazati da ne postoje osnove za isključenje iz točke 3.1.2. za podugovaratelja. Ako javni naručitelj utvrdi da postoji osnova za isključenje podugovaratelja, obvezan je od gospodarskog subjekta zatražiti zamjenu tog podugovaratelja u roku od 5 (pet) dana, računajući od dana slanja zahtjeva Naručitelja putem EOJN RH.

Sudjelovanje podugovaratelja ne utječe na odgovornost ugovaratelja za izvršenje ugovora o javnoj nabavi.

Ako se dio ugovora o javnoj nabavi daje u podugovor, tada za dio ugovora koji je isti izvršio, Naručitelj ***neposredno plaća podugovaratelju*** (osim ako ugovaratelj dokaže da su obveze prema podugovaratelju za taj dio ugovora već podmirene). Ugovaratelj mora svom računu ili situaciji priložiti račune ili situacije svojih podugovaratelja koje je prethodno potvrdio.

Ugovaratelj može tijekom izvršenja ugovora o javnoj nabavi od Naručitelja zahtijevati:

* promjenu podugovaratelja za onaj dio ugovora o javnoj nabavi koji je prethodno dao u podugovor,
* uvođenje jednog ili više novih podugovaratelja čiji ukupni udio ne smije prijeći 30% vrijednosti ugovora o javnoj nabavi bez poreza na dodanu vrijednost, neovisno o tome je li prethodno dao dio ugovora o javnoj nabavi u podugovor ili ne,
* preuzimanje izvršenja dijela ugovora o javnoj nabavi koji je prethodno dao u podugovor.

Uz zahtjev, ugovaratelj Naručitelju dostavlja sve navedene podatke i dokumente za novog podugovaratelja.

Naručitelj neće odobriti zahtjev ugovaratelja:

* u slučaju zahtjeva za promjenom podugovaratelja za onaj dio ugovora koji je prethodno dao u podugovor i u slučaju zahtjeva za uvođenje jednog ili više novih podugovarateljačiji ukupni udio ne smije prijeći 30% vrijednosti ugovora o javnoj nabavi bez PDV-a, neovisno o tome je li prethodno dao dio ugovora o javnoj nabavi u podugovor ili ne, ako se ugovaratelj u postupku javne nabave radi dokazivanja ispunjenja kriterija za odabir gospodarskog subjekta oslonio na sposobnost podugovaratelja kojeg sada mijenja, a novi podugovaratelj ne ispunjava iste uvjete, ili postoje osnove za isključenje,
* u slučaju preuzimanja izvršenja dijela ugovora o javnoj nabavi koji je prethodno dao u podugovor, ako se ugovaratelj u postupku javne nabave radi dokazivanja ispunjenja kriterija za odabir gospodarskog subjekta oslonio na sposobnost podugovaratelja za izvršenje tog dijela, a ugovaratelj samostalno ne posjeduje takvu sposobnost, ili ako je taj dio ugovora već izvršen.

## **7.4. VRSTA, SREDSTVO I UVJETI JAMSTAVA**

**7.4.1. Jamstvo za ozbiljnost ponude**

Ponuditelj je dužan dostaviti jamstvo za ozbiljnost ponude u iznosu od **1.500,00 kuna**

Rok važenja jamstva određuje se u roku od 90 dana od dana otvaranja ponuda. Ponuditelj može dostaviti jamstvo koje je duže od roka valjanosti ponude.

Jamstvo za ozbiljnost ponude mora biti u obliku bjanko zadužnice.

U slučaju podnošenja zajedničke ponude naručitelj će prihvatiti jamstvo za ozbiljnost ponude koje glasi na bilo kojega člana zajednice ponuditelja (garanta), pod uvjetom da dostavljeno jamstvo sadrži jasan i nedvosmislen navod da se radi o jamstvu za ponudu zajednice ponuditelja s navođenjem svih članova zajednice ponuditelja.

Ako tijekom postupka javne nabave istekne rok valjanosti ponude i jamstva za ozbiljnost ponude, Naručitelj je obvezan prije odabira zatražiti produženje roka valjanosti ponude i jamstva od ponuditelja koji je podnio ekonomski najpovoljniju ponudu, u roku od 5 (pet) dana, računajući od dana slanja zahtjeva Naručitelja putem EOJN RH.

Iznimno od prethodno propisanog jamstva za ozbiljnost ponude, gospodarski subjekt može Naručitelju, Općini Čavle uplatiti novčani polog u iznosu od 1.500,00 kuna na žiro račun kod Erste bank IBAN: HR84 2402 0061 8061 0000 7 s naznakom: jamstvo za ozbiljnost ponude u postupku javne nabave evidencijski broj nabave.

Ako gospodarski subjekt uplati novčani polog kao jamstvo za ozbiljnost ponude, dužan je **u sklopu svoje ponude dostaviti dokaz o plaćanju na temelju kojeg se može utvrditi da je transakcija izvršena**, pri čemu se dokazom smatraju i neovjerene preslike ili ispisi provedenih naloga za plaćanje, uključujući i onih izdanih u elektroničkom obliku. Na temelju dostavljenog dokaza o plaćanju pologa, Naručitelj provjerava izvršenje uplate na računu Naručitelja. Gospodarski subjekt u ponudi treba navesti IBAN, model i poziv na broj s kojim će Naručitelj izvršiti povrat novčanog pologa.

Naručitelj će vratiti ponuditeljima jamstvo za ozbiljnost ponude u roku od 10 (deset) dana od dana potpisivanja ugovora o javnoj nabavi, odnosno dostave jamstva za uredno izvršenje ugovora o javnoj nabavi, a presliku jamstva će pohraniti.

## **8. DATUM, VRIJEME I MJESTO JAVNOG OTVARANJA PONUDA**

**Ponuditelj svoju elektroničku ponudu mora dostaviti predajom u Elektronički oglasnik javne nabave Republike Hrvatske (EOJN RH) najkasnije do 20. rujna 2021 . godine do 12,00 sati.**

Otvaranje ponuda obavit će se odmah nakon isteka roka za dostavu ponuda u Općini Čavle, Čavja 31, 51219 Čavle.( prostor općinske vijećnice) . odnosno dana 14. rujna 2021. u 12.00. sati

Javnom otvaranju ponuda smiju prisustvovati ovlašteni predstavnici Ponuditelja i druge osobe. Pravo aktivnog sudjelovanja na javnom otvaranju ponuda imaju članovi stručnog povjerenstva za javnu nabavu i ovlašteni predstavnici Ponuditelja.

## **8.1. ROK, NAČIN I UVJETI PLAĆANJA**

Izvedene radove Naručitelj će plaćati na IBAN odabranog ponuditelja ili njegovog podugovaratelja temeljem ispostavljenog eRačuna vjerenih od strane nadzornog inženjera u roku do 30 (trideset) dana

Način plaćanja: Plaćanje se vrši na žiro-račun odabranog ponuditelja ili njegovog podugovaratelja. Ne odobrava se plaćanje predujma.

## **8.2. ROK ZA IZJAVLJIVANJE ŽALBE NA DOKUMENTACIJU O NABAVI TE NAZIV I ADRESA ŽALBENOG TIJELA**

Za rješavanje o žalbama nadležna je **Državna komisija za kontrolu postupaka javne nabave, Koturaška cesta 43/IV, 10000 ZAGREB, REPUBLIKA HRVATSKA**.

Žalbeni postupak vodi se prema odredbama ovoga Zakona i Zakona o općem upravnom postupku. Žalbeni postupak temelji se na načelima javne nabave i upravnog postupka.

Pravo na žalbu ima svaki gospodarski subjekt koji ima ili je imao pravni interes za dobivanje ugovora o javnoj nabavi i koji je pretrpio ili bi mogao pretrpjeti štetu od navodnoga kršenja subjektivnih prava.

Žalba se izjavljuje Državnoj komisiji u pisanom obliku. Žalba se dostavlja neposredno, putem ovlaštenog davatelja poštanskih usluga ili elektroničkim sredstvima komunikacije putem međusobno povezanih informacijskih sustava Državne komisije i EOJN RH.

Žalitelj je obvezan primjerak žalbe dostaviti naručitelju u roku za žalbu.

Žalba mora sadržavati najmanje podatke i dokaze navedene u članku 420. ZJN.

U otvorenom postupku žalba se izjavljuje u roku 10 (deset) dana, i to od dana:

* objave poziva na nadmetanje, u odnosu na sadržaj poziva ili dokumentacije o nabavi,
* objave obavijesti o ispravku, u odnosu na sadržaj ispravka,
* objave izmjene dokumentacije o nabavi, u odnosu na sadržaj izmjene dokumentacije,
* otvaranja ponuda u odnosu na propuštanje naručitelja da valjano odgovori na pravodobno dostavljen zahtjev dodatne informacije, objašnjenja ili izmjene dokumentacije o nabavi te na postupak otvaranja ponuda,
* primitka odluke o odabiru ili poništenju, u odnosu na postupak pregleda, ocjene i odabira ponuda, ili razloge poništenja.

U slučaju izjavljivanja žalbe na Dokumentaciju o nabavi ili izmjenu Dokumentacije o nabavi, Naručitelj će, sukladno članku 419. ZJN, objaviti informaciju da je izjavljena žalba i da se zaustavlja postupak javne nabave.

Žalitelj koji je propustio izjaviti žalbu u određenoj fazi otvorenog postupka javne nabave sukladno gore navedenim opcijama nema pravo na žalbu u kasnijoj fazi postupka za prethodnu fazu.

# **9. OSTALI PODACI I INFORMACIJE**

## **9.1.DODATNE INFORMACIJE, OBJAŠNJENJA ILI IZMJENE U VEZI S DOKUMENTACIJOM O NABAVI**

Gospodarski subjekti mogu zahtijevati dodatne informacije, objašnjenja ili izmjene u vezi s dokumentacijom o nabavi tijekom roka za dostavu ponuda.

**Zainteresirani gospodarski subjekti zahtjeve za dodatne informacije, objašnjenja ili izmjene u vezi s dokumentacijom o nabavi Naručitelju dostavljaju isključivo putem EOJN RH.**

Pod uvjetom da je zahtjev dostavljen pravodobno, Naručitelj je obvezan odgovor, dodatne informacije i objašnjenja bez odgode, a najkasnije tijekom četvrtog dana prije roka određenog za dostavu ponuda staviti na raspolaganje na isti način i na istim internetskim stranicama kao i osnovnu dokumentaciju **(https://eojn.nn.hr/Oglasnik)**, bez navođenja podataka o podnositelju zahtjeva.

Zahtjev je pravodoban ako je dostavljen najkasnije tijekom šestog dana prije roka određenog za dostavu ponuda.

Naručitelj će, ukoliko je to potrebno, produžiti rok za dostavu ponuda ili zahtjeva za sudjelovanje sukladno članku 240. ZJN.

Na sva pitanja koja se tiču ponuda, uvjeta, načina i postupka nabave, a nisu regulirana ovom dokumentacijom o nabavi primjenjivati će se odredbe ZJN., Pravilnika o dokumentaciji o nabavi te ponudi u postupcima javne nabave („Narodne novine“, br. 65/17 75/20 ) te drugi relevantni zakoni i podzakonski propisi Republike Hrvatske.

**Prilog 2. – Izjava o jamstvenom roku za otklanjanje nedostataka – kriterij ekonomski najpovoljnije ponude**

**Ponuditelj**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(naziv, OIB ili nacionalni broj u državi sjedišta u slučaju da strani ponuditelji podnose ponude i sjedište ponuditelja)

**IZJAVA O JAMSTVENOM ROKU ZA OTKLANJANJE**

**BITNIH NEDOSTATAKA**

**Izjavljujemo da za otklanjanje bitnih nedostataka** od dana izvršene primopredaje dajemo jamstveni rok u trajanju od:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (slovima: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ) mjeseci

Za otklanjanje bitnih nedostataka , u roku od 8 dana od izvršene primopredaje dostavit ćemo Naručitelju, Općini Čavle jamstvo za otklanjanje nedostataka u jamstvenom roku, u obliku zadužnice/bjanko zadužnice ovjerene kod javnog bilježnika, na iznos od 10% (deset posto) vrijednosti ugovora o javnoj nabavi (bez PDV-a) potvrđenu kod javnog bilježnika i popunjenu u skladu s Pravilnikom o obliku i sadržaju zadužnice ili Pravilnikom o obliku i sadržaju bjanko zadužnice (“Narodne novine”, broj 115/12, 82/17).

Datum: \_\_\_\_\_\_\_\_\_\_\_\_\_\_\_\_\_\_\_\_\_

M.P. ZA PONUDITELJA

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (ime i prezime, potpis)